|  |  |  |
| --- | --- | --- |
| Landstingslov nr. 18 af 31. Oktober 1996 om fiskeri | Forslag til Inatsisartutlov nr. X af x 2024 om fiskeri | Bemærkninger |
| § 1. Loven omfatter det erhvervsmæssige og det ikke erhvervsmæssige fiskeri i Grønland og på Grønlands fiskeriterri¬torium, samt det grønlandske erhvervsmæssige fiskeri uden for dette territorium, samt udenlandske fartøjers landinger eller omladning i Grønland. | **§ 2.** Inatsisartutloven finder anvendelse på udnyttelsen af fiskeressourcerne og forvaltningen af de fiskerier, der udnytter ressourcerne indenfor Grønlands fiskeriterritorium, grønlandske aktørers erhvervsmæssige fiskeri udenfor Grønlands fiskeriterritorium og udenlandske fartøjers fiskeri udenfor Grønlands fiskeriterritorium på grønlandsk kvote, samt hvis det følger af bilateral eller international aftale, at Grønland har regulerings- eller kontrolmyndighed. | Anvendelsesområdet opdateret jf. Udvikling på området samt rykket ned til §2 efter formålet som er rykket op til §1 i lovforslaget |
| § 2. Loven har til formål at sikre hensigtsmæssig og biologisk forsvarlig udnyttelse af fiskebestandene.  *Stk. 2*. Ved administrationen af denne lov skal der lægges vægt på ressourcernes bevarelse og reproduktion, samt at fiskeriets indvirkning på økosystemet holdes på et acceptabelt niveau. Desuden lægges der vægt på den rationelle og sæsonmæssigt bedste udnyttelse i overensstemmelse med sædvanlig biologisk rådgivning samt befolkningens rekreative behov.  *Stk. 3*. Ved administrationen af denne lov skal der endvidere for erhvervsmæssigt fiskeri lægges vægt på forholdet mellem de disponible fangstmæng¬der og kapacite¬ten i fiskeriet, samt på økonomi¬ske og beskæftigelsesmæssige hensyn inden for fiskeri-erhvervet, forarbejdningsin¬dustrien og andre dertil knyttede erhverv. | **§ 1.** De grønlandske fiskeressourcer er det grønlandske samfunds fælles ejendom. Denne inatsisartutlov har til formål at sikre, at samfundet får det størst muligt langsigtede økonomiske udbytte af fiskeriet, samtidigt med at der skabes sammenhængende og stabile rammebetingelser for fiskerierhvervet.  *Stk. 2*. Ved forvaltning af denne inatsisartutlov skal der lægges vægt på, at fiskeressourcerne udnyttes bæredygtigt, og at bestandene opretholdes på et niveau, hvor de er i stand til at give det maksimalt langsigtede bæredygtige udbytte.  *Stk. 3*. Ved forvaltningen af denne inatsisartutlov skal der desuden lægges vægt på  1) balancen mellem kapaciteten i fiskeriet og fiskerimulighederne, og at kapaciteten udnyttes effektivt,  2) et attraktivt investeringsklima til gavn for udvikling og videreudvikling af erhvervet og samfundet,  3) videnskabelig rådgivning,  4) lokale og sociale aspekter,  5) bilaterale og internationale aftaler og konventioner,  6) minimering af fiskeriets negative indvirkning på det marine økosystem,  7) hensynet til befolkningens behov for selvforsyning,  8) inddragelse af interessenter, og  9) gennemsigtighed i forvaltningen og udøvelsen af fiskeriet. | Formålet med loven og forvaltningen af de fælles ressourcer udvidet i lovforslaget samt flyttet op til at være den første § i loven. |
| § 3. Ved ”erhvervsmæssigt fiskeri” forstås i denne lov det fiskeri, der udøves med henblik på at sælge hele fangsten eller dele heraf.  *Stk. 2*. Ved ”ikke erhvervsmæssigt fiskeri” forstås i denne lov det fiskeri, der udøves med henblik på anvendelse af fangsten til privat forbrug.  *Stk. 3*. Ved en ”erhvervsgruppe” forstås i denne lov en nærmere afgrænset gruppe af personer kategoriseret efter om de driver erhvervsmæssigt fiskeri som hovederhverv, erhvervsmæssigt fiskeri som bierhverv eller ikke erhvervsmæssigt fiskeri.  *Stk. 4*. Ved ”fast tilknytning til det grønlandske samfund” forstås i denne lov personer der ved at grunde sig husstand, leje sig eller købe sig bolig eller ved andre foranstaltninger tilkendegiver at agte at have hjemsted i Grønland.    § 4. Ved en "TAC" forstås i denne lov den samlede tilladte årlige fangstmængde for en bestemt fiskebestand på Grønlands fiskeriterri¬torium.  *Stk. 2*. Ved en ”flådekomponent” forstås i denne lov en nærmere afgrænset gruppe af fartøjer, som er hjemmehørende i Grønland.  *Stk. 3*. Ved en "kvote" forstås i denne lov en del af en TAC, som tildeles en flådekomponent eller det i § 7 omtalte ikke grø¬nlandske fiskeri.  *Stk. 4*. Ved en "kvoteandel" forstås i denne lov den procent¬del af en kvote, som et rederi er i besiddelse af.  *Stk.5*. Ved en "årskvote" forstås i denne lov den maksimalt tilladte mængde i tons, som et rederi har fået tildelt af en given kvote et givent år.  *Stk. 6*. Ved en "licens" forstås i denne lov den ret til fiskeri på en bestemt bestand, som Naalakkersuisut kan meddele et rederi.  *Stk. 7*. Ved et ”fartøj” forstås i denne lov ethvert transportmiddel til vands eller lands der benyttes i forbindelse med fiskeri. | **§ 3.** I denne inatsisartutlov forstås ved:  1) ”Fiskeri”: søgning efter fisk, udsætning, sætning, trækning og indhaling af fiskeredskaber, ombordtagning af fangst, overførsel, anbringelse af fisk i bur, og landing af fisk og fiskeprodukter. Skaldyr og skaldyrsprodukter er i denne forbindelse sidestillet med fisk.  2) ”Erhvervsmæssigt fiskeri”: det fiskeri, der udøves med henblik på salg af hele eller dele af fangsten.  3) ”Ikke-erhvervsmæssigt fiskeri”: det fiskeri, der udøves med henblik på at anvende hele fangsten til privat forbrug.  4) ”Kystnært fiskeri”: det fiskeri, der forgår i området mellem kysten og en linje, der ligger tre sømil udenfor søterritoriets basislinje  5)”Havgående fiskeri”: det fiskeri, der forgår udenfor det område, hvor kystnært fiskeri foregår.  6) ”Erhvervsgruppe”: en nærmere afgrænset gruppe af aktører, kategoriseret efter om de driver erhvervsmæssigt fiskeri som hovederhverv eller ikke-erhvervsmæssigt fiskeri.  7) ”Totale tilladte fangstmængde”: TAC’en udgør den samlede tilladte årlige fangstmængde af en bestand, som Grønland råder over.  8) ”Kvote”: en del af den totale tilladte fangstmængde.  9) ”Kvoteandel”: den andel af en kvote, som en aktør er indehaver af i en nærmere defineret periode.  10) ”Årskvote”: den maksimalt tilladte fangstmængde, som en aktør har fået tildelt af en kvote et givent år.  11) ”Licens”: en tilladelse til fiskeri på en bestemt bestand i et givet område og en bestemt periode.  12) ”Fartøj”: ethvert transportmiddel til vands eller lands, der benyttes i forbindelse med fiskeri.  13) ”Flådekomponent”: en nærmere afgrænset gruppe af fartøjer.  14) ”Omladning”: enhver overførsel af ikke indhandlet fangst eller produkter deraf fra et fartøj til et andet, uanset om dette foregår til søs eller i havn.  15) ”Forarbejdning”: al behandling af fangsten, bortset fra rensning, hovedskæring og isning.  16)”Grønlandsk fartøj”: ethvert fartøj, der er registreret med hjemsted i Grønland, og som opfylder betingelserne i § 10.  17) ”Udenlandsk fartøj”: ethvert fartøj, der ikke er registreret med hjemsted i Grønland.  18) ”Landing”: enhver overførsel af fangst eller produkter deraf fra et fartøj til land.  19) ”Fangst”: alle akvatiske dyr såsom fisk, havpattedyr, søfugle, koraller og svampe, der er sikret ved fiskeri.  20) ”Grønlands fiskeriterritorium”: Grønlands Eksklusive Økonomiske Zone (EEZ), som er fastsat i medfør af de til enhver tid gældende anordninger om Grønlands eksklusive økonomiske zoner og Grønlands søterritorium.  21) ”Aktør”: den, der driver fiskeri, uanset om det sker som person, interessentskab, partrederi, selskab, anden form for virksomhed eller nation.  22) ”Indhandling”: transaktion af fangst mod betaling.  23) ”Indhandlingspligtig fangst”: den fangst, som skal indhandles til landanlæg i Grønland uden at være blevet forarbejdet.  24) ”Ikke-indhandlingspligtig fangst”: den fangst, som kan eksporteres direkte fra fiskerfartøjerne eller indhandles til landanlæg i Grønland i forarbejdet stand.  25) ”Bestand”: en gruppe individer af samme art, der i et bestemt tidsrum lever sammen i et afgrænset geografisk område, og for hvilken sandsynligheden for udveksling af gener med andre bestande er meget lav.  26) ”Et fiskeri”: Udøvelse af den i nr. 1 definerede aktivitet, når det sker på en bestemt art eller bestand, i et bestemt område eller på en bestemt måde.  27) ”Kontrolmyndigheden”: Grønlands Fiskerilicenskontrol og Forsvarets Fiskeriinspektion eller de efter § 5, stk. 2 af Naalakkersuisut udpegede myndighed.  23) ”Indhandlingspligtig fangst”: den fangst, som skal indhandles til landanlæg i Grønland uden at være blevet forarbejdet.  24) ”Ikke-indhandlingspligtig fangst”: den fangst, som kan eksporteres direkte fra fiskerfartøjerne eller indhandles til landanlæg i Grønland i forarbejdet stand.  25) ”Bestand”: en gruppe individer af samme art, der i et bestemt tidsrum lever sammen i et afgrænset geografisk område, og for hvilken sandsynligheden for udveksling af gener med andre bestande er meget lav.  26) ”Et fiskeri”: Udøvelse af den i nr. 1 definerede aktivitet når det sker på en bestemt art eller bestand, i et bestemt område eller på en bestemt måde.  27) ”Kontrolmyndigheden”: Grønlands Fiskerilicenskontrol og Forsvarets Fiskeriinspektion eller de efter § 5, stk. 2 af Naalakkersuisut udpegede myndighed. | Definitioner er opdateret og udvidet jf. Udvikling på området samt de nye områder som dækkes af lovforslaget. Derudover er §’en tilpasset, så den er nemmere at læse med en oplistning af alle definitioner i en §.  GFLK og Forsvarets Fiskeriinspektion udgør herefter tilsammen “Kontrolmyndigheden” |
|  | **§ 4.** Naalakkersuisut sikrer udøvelsen af denne lovs bestemmelser.  **§ 5.** Grønlands Fiskerilicenskontrol og Forsvarets Fiskeriinspektion fører tilsyn med og kontrollerer, at aktørerne overholder bestemmelserne i denne lov jf. kapitel 14.  *Stk. 2*. Naalakkersuisut kan udpege andre end Grønlands Fiskerilicenskontrol og Forsvarets Fiskeriinspektion som kontrolmyndighed.  *Stk. 3*. Naalakkersuisut kan fastsætte regler om hel eller delvis delegation af afgørelseskompetence vedrørende lovens ansvarsområder til kommunalbestyrelserne. | To §’er som udspecificerer myndighedsbestemmelser er tilføjet i lovforslaget for at klarlægge myndighedernes ansvarsfordeling ift. udmyndning af loven |
|  |  |  |
| § 5. Naalakkersuisut fastsætter for hvert år TAC-er for bestemte fiskebestande på Grønlands fiskeriterritorium. Fordelingen af TAC-en i kvoter for henholdsvis de grønlandske flådekomponenter og det i § 7 omtalte ikke grønlandske fiskeri foretages af Naalakkersuisut under hensyntagen til bestemmelserne i internationale aftaler. Naalakkersuisut afgiver efterfølgende redegørelse til Inatsisartut indeholdende alle relevante oplysninger vedrørende fastsættelsen af TAC og kvote, jf. § 2.  *Stk. 2*. Såfremt Naalakkersuisut senere ændrer de i stk. 1 nævnte vedtagelser, afgives en redegørelse til Inatsisartut, svarende til den i stk. 1 omtalte.  *Stk. 3*. Kvoten for rejer ved Vestgrønland fordeles med 43 % til den kystnære flådekomponent og 57 % til den havgående flådekomponent. | **§ 17.** Den årlige totalt tilladte fangstmængde (TAC) fastsættes for hver bestand af Naalakkersuisut i overensstemmelse med den relevante forvaltningsplan, jf. § 16. Såfremt der ikke er vedtaget en forvaltningsplan for en bestand, fastsætter Naalakkersuisut den årlige tilladte fangstmængde.  *Stk. 2*. TAC’en for en bestand skal omfatte fangstmængden indenfor Grønlands fiskeriterritorium såvel som grønlandske fiskeres fangster udenfor Grønlands fiskeriterritorium i henhold til internationale aftaler.  *Stk. 3*. Naalakkersuisut kan under helt særlige forhold justere TAC’en. En sådan justering forudsætter konsultation af videnskabelig rådgivning og af Fiskerirådet, jf. § 54.  *Stk. 4*. Uanset stk. 1 kan Naalakkersuisut vælge ikke at fastsætte en TAC for en bestand, hvis bestanden ikke er omfattet af en forvaltningsplan, eller særlige forhold taler for, at en TAC-forvaltning vil være uhensigtsmæssig.  **§ 18.** Naalakkersuisut fordeler TAC’erne for hver bestand i kvoter til de forskellige flådekomponenter under hensyn til internationale aftaler og relevante forvaltningsplaner.  *Stk. 2*. Naalakkersuisut kan fastsætte nærmere regler om kriterierne for fordelingen af kvoter og fastsætte nærmere regler om opdeling og fordeling af de disponible kvoter ud fra blandt andet:  1) tid,  2) områder,  3) redskabstyper,  4) erhvervsgrupper, og  5) flådekomponenter.  **§ 53.** Naalakkersuisut fremlægger på Inatsisartuts efterårssamling en årlig beretning om udviklingen i fiskeriet. Den årlige beretning skal indeholde en oversigt over økonomien i Grønlands fiskeri og forvaltningen af fiskerierne, herunder en oversigt over indsamling af data og brugen heraf, gældende forvaltningsplaner, eventuelle revisioner af forvaltningsplaner og en oversigt over gældende retsregler, herunder hvilke bemyndigelsesbestemmelser, der er anvendt. | §’er vedrørende fastsættelse af TAC opdateret jf. Forslag om lovbestemte forvaltningsplaner.  Specificeres af Naalakkersuisut fastsætter grønlandsk fiskeri uden for grønlandsk farvand jf. Internationale aftaler.  Naalakkersuisut kan under særlige forhold justere den fastsætte TAC i løbet af året, dog kun efter konsultation af rådgivning og Fiskeriråd.  Naalakkersuisut kan vælge ikke at fastsætte en TAC, hvis bestanden ikke er omfattet af en forvaltningsplan eller andre forhold taler herfor.  Krav om redegørelse til Inatsisartut er udvidet samt flyttet længere ned i loven ift. regler om indsamling og fremvisning af data. Og gjort til sin egen § 53.  **Fordeling mellem havgående og kystnær flådekompent udgår.**  §18 er en specificering af at TAC’erne fordeles for hver bestand jf. Aftaler og forvaltningsplaner. Dette kan f.eks. ske ved at fordeling ud på flere forvaltningsområder såsom i stenbiderfiskeriet.  Fordelingen skal ske på baggrund af en række kriterierne og være en del af forvaltningsplanerne. Dette er i praksis som det foregår i dag og er nu specificeret i loven, så det er hjemlet.  Kravet om at Naalakkersuisut laver redegørelse til Inatsisartut i §5 stk. 1 og 2. Er nu dækket af §53, hvor kravet indhold i redegørelsen er udvidet, så Inatsisartut skal have fremlagt alt relevant information om fiskeriet på årlig basis. Det vil i praksis betyde en udvidelse af TAC-redegørelsen som den forelægges Inatsisartut i dag, så endnu mere information om forvaltningen forelægges Inatsisartut og offentligheden.  Flyttet til §53, fordi den relaterer sig til indsamling og offentliggørelse af information. |
|  | **§ 19.** Naalakkersuisut kan tilbagekalde hele kvoten eller dele af en kvote med henblik på genfordeling, såfremt det forekommer usandsynligt, at rettighedshaveren kan opfiske hele årskvoten. Dette gælder dog ikke i forhold til bestande, som er omfattet af kapitel 7 (individuelle og omsættelige kvoter). | Ny § som indfører praksis vedrørende refordeling af ikke-IOK kvoter i lovgivningen for at sikre den bedst mulige udnyttelse af kvoterne til fordel for det grønlandske samfund med hjemmel i loven.  Der gennemføres i dag løbende refordeling af havgående kvoter på baggrund af fiskeriplaner og partshøringer for at sikre at kvoten opfiskes. Refordelingen bemyndiges af Naalakkersuisut |
|  | **§ 20.** I det omfang en del af TAC’en ikke er omfattet af en licens eller en del af fordelingen i § 18, stk. 1, kan Naalakkersuisut:  1) overdrage hele eller dele af delmængden som kvoteandel, jf. § 31,  2) overdrage eller fordele hele eller dele af delmængden som årskvote,  3) tildele hele eller dele af delmængden i form af kvote som kompensation for forsøgs­fiskeri, eller  4) tilbyde hele eller dele af delmængden til bilaterale parter i henhold til aftaler med disse.  *Stk. 2*. Provenuet ved salg i henhold til stk. 1, nr. 1 og 2, tilfalder landskassen. | Ny § indført for at give hjemmel til at Naalakkersuisut kan sælge kvoter via licitation. Disse kan have særligt krav som f.eks. at kun unge fiskere kan købe kvote. |
| § 6. Erhvervsmæssigt fiskeri på Grønlands fiskeriterritorium må kun udøves med fartøjer, der i kraft af ejerforhold er hjemmehørende i Grønland.  *Stk. 2.* Et fartøj må kun udøve sådant fiskeri, hvis det ejes af  1) enten en enkeltperson, eller enkeltpersoner i fællesskab, som hæfter personligt, solidarisk og direkte, og som opfylder betingelserne i stk. 3,  2) eller et selskab, som opfylder betingelserne i stk. 4,  3) eller et offentligt ejet selskab i Grønland, eller et selskab med deltagelse af hjemmestyret.  *Stk. 3*. Hvis fartøjet, jf. stk. 2, nr. 1, ejes af enkeltpersoner skal følgende betingelser være opfyldt:  1) Alle nævnte personer skal have fast tilknytning til det grønlandske samfund;  2) alle nævnte personer skal have folkeregisteradresse i Grønland, og have haft folkeregisteradresse i Grønland i de forudgående to år;  3) alle nævnte personer skal være fuldt skattepligtige i Grønland og have været fuldt skattepligtige i Grønland i de forudgående to kalenderår.  *Stk. 4*. Hvis fartøjet, jf. stk. 2, nr. 2, ejes af et selskab, skal følgende betingelser være opfyldt:  1) Selskabet skal være enten et aktieselskab, et anpartsselskab, et andelsselskab eller et partrederi og  2) mindst 2/3 af selskabets kapital, ved rejefiskeri: hele selskabets kapital, skal ejes direkte eller indirekte af enkeltpersoner, som opfylder betingelserne i stk. 3, nr. 1 3.  *Stk. 5*. Naalakkersuisut kan meddele dispensation  1) fra betingelserne i stk. 3, nr. 2 og 3, og stk. 4, nr. 2, ved generationsskifte eller når vedkommende midlertidigt inden for de nævnte perioder har opholdt sig uden for Grønland i uddannelsesøjemed eller lignende;  *Stk. 6*. Naalakkersuisut kan under ganske særlige omstændigheder mid¬lertidigt dispensere fra betingelserne i stk. 1-4, når dette skønnes af betydning for det grønlandske fiskerierhverv eller forarbejdningsin¬dustrien i Grønland.  *Stk. 7*. Naalakkersuisut kan kræve dokumentation for, at betingelserne i stk. 1-4 er opfyldt. | **§ 8.** Erhvervsmæssigt fiskeri på Grønlands Fiskeriterritorium forudsætter licens, udstedt i henhold til denne inatsisartutlov, jf. kapitel 6.  *Stk. 2*. Licens forudsætter, at betingelserne i §§ 9-10 om grønlandske aktører eller § 13 om udenlandske aktører er opfyldt, eller at der er meddelt dispensation efter § 11.  **§ 9.** Licens til grønlandske aktører, kan alene erhverves og besiddes af aktører, som er 1) en fysisk person, som opfylder betingelserne i stk. 2,  2) en privat juridisk person, som opfylder betingelserne i stk. 3, dog undtaget enkeltpersoner, eller  3) et offentligt ejet selskab eller forening i Grønland, eller et selskab eller forening med deltagelse af Grønlands Selvstyre.  *Stk. 2*. Hvis aktøren er en fysisk person, skal denne:  1) have fast tilknytning til det grønlandske samfund,  2) have folkeregisteradresse i Grønland, og have haft folkeregisteradresse i Grønland i de forudgående 5 år eller derover, og  3) være fuldt skattepligtig til Grønland og have været fuldt skattepligtig til Grønland i de forudgående 5 kalenderår eller derover.  *Stk. 3*. Hvis aktøren er en privat juridisk person, skal følgende betingelser være opfyldt:  1) Aktøren skal være enten et aktieselskab, et anpartsselskab, et andelsselskab, et interessentskab eller et partrederi.  2) Hele den juridiske persons kapital skal ejes direkte eller indirekte af enkeltpersoner, eller selskaber hvis endelige ejere opfylder betingelserne i stk. 2, eller af pensionskasser, idet ejerskab ligestilles med tilsvarende indflydelse gennem stemmerettigheder eller lignende.  *Stk. 4*. De i stk. 3, nr. 2, nævnte pensionskasser skal have forretningsadresse i Grønland og være fuldt skattepligtige til Grønland.  *Stk. 5*. Det er en forudsætning for erhvervelse af licens, at aktøren er registreret i Det Centrale Virksomhedsregister (CVR-registeret).  *Stk. 6*. Naalakkersuisut kan kræve dokumentation for, at betingelserne i stk. 1-4 er opfyldt.  **§ 10.** Licens udstedes til en bestemt aktør, jf. § 9, med et bestemt fartøj, som ejes af aktøren. Kun indehaveren af licensen har ret til at udøve fiskeri med fartøjet. Fiskeri med fartøjer under seks meter l.o.a. skal udøves af licensindehaveren personligt.  *Stk. 2*. Fartøjet skal være registreret i henhold til de til enhver tid gældende regler.  **§ 11.** Naalakkersuisut kan meddele dispensation fra betingelserne i § 9, stk. 2, nr. 2-3, og stk. 3, nr. 2, ved generationsskifte, og når vedkommende midlertidigt indenfor de nævnte perioder har opholdt sig udenfor Grønland i uddannelsesøjemed, på grund af sygdom eller lignende.  *Stk. 2*. Naalakkersuisut kan under særlige omstændigheder midlertidigt dispensere fra betingelserne i § 9, stk. 1-3, når dette skønnes af betydning for det grønlandske fiskerierhverv eller forarbejdningsindustrien i Grønland.  *Stk. 3*. Naalakkersuisut kan midlertidigt dispensere fra betingelsen i § 10, stk. 1, når havari, længerevarende og uforudset værftsophold eller andre lignende omstændigheder medfører, at fiskeriet ikke kan udøves med eget fartøj. Ved dispensation skal der chartres fartøj, som er hjemmehørende i Grønland, medmindre det godtgøres, at det ikke er muligt at chartre et sådant egnet fartøj.  *Stk. 4*. Naalakkersuisut meddeler dispensation fra betingelserne i § 9, stk. 2 og 3, når et fartøj eller en kvoteandel, jf. § 29, er overdraget som følge af kreditorforfølgning til en kreditor, som ikke opfylder disse betingelser. Dispensationen løber i et år fra udstedelsen og kan under ganske særlige omstændigheder forlænges.  *Stk. 5*. Naalakkersuisut kan gøre en dispensation i medfør af denne bestemmelse tidsbegrænset og betinget af nærmere angivne vilkår. | Ændring af praksis fra at licens og tilladelse til fiskeri følger fartøjet til at den følger aktøreren. Hvorved der så er krav om at eje et grønlandske fartøj.  §9 vedrørende krav til aktøren er moderniseret samt krav om tilhørsforhold og skattepligt er strammet, med krav om 5 år i stedet for 2 år i den nuværende lov.  Adgang til pensionselskaber kan investere.´  Dette er allerede et krav i lovgivningen for erhvervsdrivende, herunder Inatsisartutlov om registering i Det Centrale Virksomhedsregister (CVR-loven), som fastslår, at alle erhvervdrivende skal være registeret i dette register. Dette gælder også for jollerfiskere, hvilket præciseres i stk. 5.  Specificering ift. reglerne om fartøj, efter ændringer om at licensen følger aktøren og ikke fartøjet.  Dispensationsregler er fastsat i sin egen artikel for klarhed.  Ændring ift. nuværende lov er ift. kreditor for at imødekomme eventuelle problematikker ift. pant.  Dispensationen er obligatorisk (skal ske) når forudsætningerne er opfyldt. |
| § 7. Erhvervsmæssigt fiskeri på Grønlands fiskeriterritorium må endvidere udøves af fartøjer, der ikke er omfattet af § 6, når disse enten i henhold til forpligtelser ifølge internationale aftaler, eller efter særskilt aftale med Naalakkersuisut har fået licens til fiskeri af bestemte arter og mængder fisk på Grønlands fiskeriterritorium.  *Stk. 2*. Fiskeri i medfør af stk. 1 må ikke finde sted inden for 12 sømil fra basislinien. Naalakkersuisut kan dog give tilladelse, hvis særlige forhold, herunder især hensynet til råvareforsy¬ningen af landanlæggene i Grønland, taler herfor. | **§ 13.** Udenlandske aktørers erhvervsmæssige fiskeri på Grønlands fiskerterritorium er tilladt, når aktøren enten i henhold til internationale aftaler eller efter særskilt meddelelse fra Naalakkersuisut har opnået licens, der opfylder betingelserne i § 25.  *Stk. 2.* Fiskeri i medfør af stk. 1 må ikke finde sted inden for 12 sømil fra basislinjen. | Modernisering af sprog. Ændringer ift. at der ikke længere kan gives tilladelse til udenlandske aktører inden for 12 sømil.  §7 + 13 samlet i ny §13. |
| § 8. Ikke-erhvervsmæssigt fiskeri på Grønlands fiskeri- og landterritorium må udøves af danske statsborgere med fast bopæl i Grønland. Statsborgere fra andre lande end Danmark, som har fast bopæl i Grønland og har haft det i 2 sammenhængende år, sidestilles med danske statsborgere.  *Stk. 2*. Naalakkersuisut kan udstede regler, hvormed ikke erhvervsmæssigt fiskeri efter bestemte fiskearter kræver en særlig tilladelse.  *Stk. 3*. Personer som ikke er omfattet af stk. 1, skal have særlig tilladelse til ikke erhvervsmæs¬sigt fiskeri.  *Stk. 4*. Naalakkersuisut opkræver ved udstedelse af tilladelse efter stk. 3 en betaling, hvis størrelse fastsættes af Naalakkersuisut. Betalingen beregnes dels på grundlag af udgifterne til administration i forbindelse med udstedelse af tilladelserne dels på grundlag af udgifterne til varetagelse af lovens formål i relation til betalingsfiskeri.  *Stk. 5*. Naalakkersuisut kan udstede nærmere regler om udstedelse, erhvervelse og fortabelse af tilladelse til fiskeri efter stk. 3 samt om anvendelse af afgiftsprovenuet efter stk. 4.  *Stk. 6*. Naalakkersuisut kan i forbindelse med udstedelse af regler efter stk. 5 pålægge kommuner at varetage den nødvendige administrative forvaltning hermed, ligesom man kan bemyndige institutioner og turistforeninger at forestå forvaltningen. | **§ 6.** Personer med folkeregisteradresse i Grønland kan udøve ikke-erhvervsmæssigt fiskeri på Grønlands fisketerritorium uden forudgående tilladelse, jf. dog § 7.  *Stk. 2*. Personer, som ikke har folkeregisteradresse i Grønland, skal have tilladelse for at udøve ikke-erhvervsmæs­sigt fiskeri.  *Stk. 3*. Naalakkersuisut kan fastsætte regler om udstedelse, erhvervelse og fortabelse af tilladelse til fiskeri efter stk. 2.  **§ 7.** Naalakkersuisut kan fastsætte regler om tilladelse til og udøvelse af ikke-erhvervsmæssigt fiskeri efter bestemte fiskearter og bestande.  *Stk. 2*. Ved fastsættelse af regler efter stk. 1, skal der lægges vægt på formålsbestemmelserne i denne inatsisartutlov, jf. § 1, herunder særligt hensynet til en hensigtsmæssig og biologisk forsvarlig udnyttelse af fiskeriressourcerne, og hensynet til turisterhvervet og udviklingen heraf. | Nuværende §8 opdelt i 2 §’er for at gøre det nemmere at læse. Derudover er adskillelsen mellem ikke-erhvervsmæssigt og erhvervsmæssigt fiskeri rykket op til §6 for i starten i loven af adskille disse, da lovens hovedformål er forvaltning af det erhvervsmæssige fiskeri.  Modernisering af sprog, ellers ingen substanielle ændringer. |
| § 9. Naalakkersuisut kan udstede regler for grønlandsk fiskeri uden for Grønlands fiskeriterritorium  *Stk. 2*. Erhvervsmæssigt grønlandsk fiskeri uden for Grønlands Fiskeriterritorium kan kun udøves med fartøjer, der i kraft af ejerforhold er hjemmehørende i Grønland og må ikke indledes førend der er opnået licens hertil af Naalakkersuisut. | **§ 14.** Naalakkersuisut kan fastsætte nærmere regler for fiskeri uden for Grønlands fiskeriterritorium.  *Stk. 2*. Erhvervsmæssigt grønlandsk fiskeri uden for Grønlands fiskeriterritorium må kun udøves af aktører, som opfylder betingelserne i §§ 9 og 10 og må ikke indledes, førend der er udstedt licens hertil af Naalakkersuisut. | Lille tilpasning af sprog. Ingen substainiel ændring. |
| § 10. Naalakkersuisut kan med henblik på administrationen af ressourcernes udnyttelse foretage reguleringer af det grønlandske fiskeri, jf. § 6 og § 8. Ved gennemførelse af disse reguleringer kan der tages hensyn til de disponible fangstmængder, den forhåndenværende fangstkapacitet, erhvervsgrupper og til en hensigtsmæssig geografisk udvikling af fiskerierhvervet, og herunder udstede regler om:  1) Opdeling af de disponible kvoter tidsmæssigt, på områder, erhvervsgrupper og flådekompo¬nenter.  2) Fordeling af de disponible kvoter med nærmere fastsatte kvoter for erhvervsgrupper, flådekomponenter og redskabstyper samt kvoteandele eller årskvoter for enkelte fiskerfartøjer.  3) Den maksimale fisketid, antallet af landinger og de tilladte fangstmæng¬der pr. landing.  4) Pligt til fangstindberetning i overensstemmelse med foranstaltninger efter 1 3.  5) Fastsættelse af den maximale fangstkapacitet, som må indsættes i et bestemt fiskeri.  6) Opdeling i flådekomponenter og erhvervsgrupper. | **§ 15** Naalakkersuisut kan fastsætte nærmere regler om regulering af erhvervsmæssigt fiskeri. For fiskerier i hvilke der er vedtaget en forvaltningsplan, skal disse regler være i overensstemmelse med forvaltningsplanen, jf. § 16. Naalakkersuisut kan blandt andet udstede regler om:  1) opdeling af de disponible fangstmængder tidsmæssigt, i nærmere definerede geografiske områder og i forhold til demografiske prioriteringer,  2) åbning af fiskeri,  3) hel eller delvis standsning af fiskeri efter nærmere specificerede bestande,  4) fordeling af de disponible fangstmængder med nærmere fastsatte kvoter for flådekomponenter, for enkelte fartøjer og for redskabstyper,  5) fordeling af de disponible fangstmængder med henblik på behandling af fangster,  6) den maksimale fisketid, antallet af landinger og de tilladte fangstmængder pr. landing,  7) særlige kvoter inden for de disponible fangstmængder til dækning af bifangster,  8) chartring af udenlandske fartøjer i henhold til internationale aftaler og forpligtelser;  9) forebyggelse, afværgelse og standsning af ulovligt, urapporteret og ureguleret fiskeri, og  10) omsætning m.v. af fisk under fredningstider og øvrige perioder, hvor fiskeri af en eller flere fiskearter ikke er tilladt. | Modernisering af sproget samt tilføjelse vedr. Forvaltningsplaner. Naalakkersuisut kan fastsætte nærmere regler via forvaltningsplaner og bekendtgørelser.  Udvidelse af områder, hvorpå der kan udstedes regler så det svarer til udviklingen. Derudover sikring af hjemmel til at lave særlige regler for unge fiskere jf. demografiske prioriteringer. |
|  | **§ 16.** Naalakkersuisut skal vedtage flerårige forvaltningsplaner for alle væsentlige bestande og fiskerier i grønlandsk farvand.  *Stk. 2*. Forslag til forvaltningsplaner skal udarbejdes i tæt samarbejde med interessenter, i overensstemmelse med internationale aftaler og under hensyntagen til videnskabelig rådgivning.  *Stk. 3*. En forvaltningsplan skal indeholde:  1) En beskrivelse af den eller de bestande og fiskerier samt det geografiske område, der er omfattet af planen.  2) Klare målsætninger for forvaltningen af fiskerierne, omfattet af planen, som er i overensstemmelse med lovens målsætninger, jf. § 1.  3) Kvantitative mål for bestandene og for fiskeriets påvirkning af dem, som er i overensstemmelse med lovens målsætninger, jf. nr. 2.  4) Tidsramme for opnåelse af målene.  5) Regler for fastsættelse af TAC eller kvoter for bestandene, i overensstemmelse med målene, defineret i nr. 3.  6) Regler om tekniske bevaringsforanstaltninger, etableret med henblik på opnåelse af målene, jf. nr. 2 og 3.  7) Procedure og tidsplan for revision af planen.  *Stk. 4*. En forvaltningsplan kan desuden indeholde andre emner, herunder følgende:  1) Regler for fordeling af kvoter.  2) Plan for indsamling af data, som ligger ud over generelle planer for dataindsamling.  3) Særlige kontrolregler, som er nødvendige for gennemførelse og overvågning af planen.  *Stk. 5*. Forvaltningsplaner, som er vedtaget, kan kun i særlige tilfælde ændres før forvaltningsplanens planlagte revision, jf. stk. 3, nr. 7. | Ny § indført, så arbejdet med forvaltningsplaner nu lovhjemles. Forvaltningsplaner er et stærkt forvaltningsværktøj som skal udarbejdes i tæt samarbejde med interessenterne. Dette gøres på baggrund af de af Naalakkersuisut fastsatte retningslinjer. Videreførsel, men styrkelse af allerede eksisterende praksis via lovhjemmel. |
| § 10 a. Naalakkersuisut kan med henblik på tilpasning af fiskerflådens kapacitet til de fiskerimuligheder, der er til rådighed, fastsætte regler om udstedelse og opretholdelse af tilladelserne og de vilkår, der knytter sig hertil.  *Stk. 2*. Naalakkersuisut kan ved fastsættelse af regler efter stk. 1 i det kystnære fiskeri, betinge en tilladelse af, at ansøger tidligere har haft en tilsvarende licens, og at ansøger har udnyttet sin licens i det forudgående år.  *Stk. 3*. Naalakkersuisut kan ved fastsættelse af regler efter stk. 1 og 2 undtage personer, der tidligere har haft tilladelse til erhvervsfiskeri. | **§ 12.** Naalakkersuisut kan fastsætte nærmere regler om, at anskaffelse af fartøjer til erhvervsmæssigt fiskeri, jf. § 10, stk. 1, der på tidspunktet for anskaffelsen ikke er registreret som fiskefartøj i Grønland, gøres betinget af en tilladelse.  *Stk. 2*.  Tilladelser i henhold til stk. 1 kan gøres betinget af, at fartøjet anvendes til fiskeri efter bestemte fiskearter, eller at et fiskerfartøj af en nærmere foreskreven fangstkapacitet udgår af fiskeriet. | Regler om tilladelse til anskaffelse af fartøjer og tilpasning af fangstkapacitet.  Moderniseret ift. udvikling. |
| § 10 b. Naalakkersuisut kan fastsætte regler om adgang til fiskeri af visse arter og om vilkårene for fiskeriets udøvelse.  *Stk. 2*. Naalakkersuisut kan ved meddelelse fastsætte tidsbegrænsede ændringer i vilkårene for fiskeriets udøvelse, ligesom Naalakkersuisut ved meddelelse kan fastsætte, hvornår fiskeri kan påbegyndes, og hvornår fiskeriet skal indstilles.  *Stk. 3*. Meddelelse efter stk. 2 sker ved offentliggørelse på Grønlands Selvstyres hjemmeside og meddeles pressen. | **§ 21.** Fiskeriet skal straks standses:  1) når den enkelte aktørs kvote er opfisket,  2) når TAC’en, jf. § 17, for Grønland er opfisket, jf. dog § 38, og  3) når en efter § 18 fastsat kvote er opfisket, jf. dog § 38. | §10b opdelt i 2 §’er §21 samt §15 for klarhed. |
| § 11. Naalakkersuisut kan med henblik på en tilpasning af kapaciteten i den grønlandske fiskerflåde, jf. § 6, til de fiskerimuligheder, der er til rådighed, udstede regler, hvorefter anskaffelse af fartøjer over 5 BRT til erhvervsmæssigt fiskeri, der ikke tidligere i Grønland har været registreret som fiskerfartøjer, gøres betinget af en tilladelse.  *Stk. 2*. Naalakkersuisut kan endvidere udstede regler, hvorefter fartøjsombygning, der øger fangstkapaciteten, gøres betinget af en tilladelse.  *Stk. 3*. Tilladelse i henhold til stk. 1 og stk. 2 kan gøres betinget af anvendelse af fartøjet til fiskeri efter bestemte fiskearter eller af, at et fiskerfartøj af en nærmere foreskreven kapacitet udgår af fiskeriet. | **§ 23.** Naalakkersuisut kan fastsætte regler om udstedelse og opretholdelse af licenser samt de dertilhørende vilkår, blandt andet med henblik på at tilpasse fiskeriflådens kapacitet til de disponible fangstmængder. | Regler om kapacitet. Forenkelt og inkluderet i §12. |
| § 12. Forarbejdning om bord på grønlandske fartøjer, jf. § 6, må kun finde sted med Naalakkersuisut tilladelse.  *Stk. 2*. Enhver omladning fra grønlandske fartøjer, jf. § 6, og fra udenlandske fartøjer, jf. § 7, må kun finde sted med Naalakkersuisuts tilladelse.  *Stk. 3*. Naalakkersuisut kan fastsætte regler for udenlandske fartøjers landinger til Grønland eller omladning i Grønlands Fiskeriterritorium for fangster taget udenfor Grønlands Fiskeriterritorium. | **§ 24.** Naalakkersuisut kan fastsætte regler om pligt til indhandling af fangst til forarbejdning på produktionsanlæg i Grønland.  *Stk. 2*. I rejefiskeriet ved Vestgrønland gælder dog, at den enkelte aktør skal indhandle 25% af sin fangst.  **§ 43.** Naalakkersuisut kan fastsætte regler for landing og omladning i Grønlands fiskeriterritorium samt grønlandske fartøjers landinger og omladninger uden for Grønlands fiskeriterritorium.  *Stk. 2*. Enhver landing eller omladning med grønlandske eller udenlandske fartøjer må kun finde sted med tilladelse fra Naalakkersuisut. | Opdeling i 2 §’er for at adskille de to områder samt gøre det mere letlæseligt.  Samt specificering af minimum indhandlingspligt for rejefiskeriet som fremadrette vil have de samme betingelser på tværs af fartøjsstørrelser. Indhandlingspligt blev tidligere besluttet ved Naalakkersuisut-beslutning. Ved lovhjemmel sikres sikkerhed for aktørerne.  Ingen ændring ift. landing og omladning. Bare opdeling i egen §. |
| § 13. Udenlandsk fiskeri, jf. § 7, må ikke indledes på Grønlands fiskeriterritorium, førend der er opnået licens hertil af Naalakkersuisut i overensstemmelse med de i § 5 fastsatte fangst-mængder.  *Stk. 2*. Naalakkersuisut kan udstede regler om, at grønlandsk fiskeri, jf. § 6 efter en eller flere øvrige arter gøres betinget af licens, herunder at betingelsen om licens skal gælde for nærmere angivne fartøjsstørrelser.  *Stk. 3*. Naalakkersuisut kan udstede regler om afgivelse af oplysninger, der er af betydning for beslutninger om udstedelse af licens. | **§ 13.** Udenlandske aktørers erhvervsmæssige fiskeri på Grønlands fiskerterritorium er tilladt, når aktøren enten i henhold til internationale aftaler eller efter særskilt meddelelse fra Naalakkersuisut har opnået licens, der opfylder betingelserne i § 25.  *Stk. 2*. Fiskeri i medfør af stk. 1 må ikke finde sted inden for 12 sømil fra basislinjen. | Ingen substainelle ændringer. §7 + 13 samlet i ny §13. |
| § 14. For grønlandsk fiskeri, jf. § 6, kan der udstedes 4 typer licenser:  1) Tidsbegrænsede licenser hvortil der er knyttet en højst tilladt fangstmæng¬de.  2) Tidsubegrænsede licenser hvortil der er knyttet en højst tilladt fangstmæng¬de.  3) Tidsbegrænsede licenser hvortil der ikke er knyttet en højst tilladt fangst¬mængde.  4) Tidsubegrænsede licenser hvortil der ikke er knyttet en højst tilladt fangstmæng-de.  Landstinget kan med behørigt varsel ved lov gøre tidsubegrænsede licenser, jf. nr. 2 og 4, tidsbegrænsede.  *Stk. 2*. Licensen kan for hver enkelt ejer angive, hvilke arter den pågældende ejer må fiske, med hvilke fartøjer og i hvilke områder fiskeriet kan finde sted samt de nærmere betingelser for fiskeriet. Mængderne kan for licenser af type 2, jf. stk. 1, angives som en andel af de efter § 5 fastsatte fangstmængder efter regler, der fastsættes af Naalakkersuisut. Herunder kan Naalakkersuisut fastsætte regler om maksimale årskvoter.  *Stk. 3*. For så vidt angår licenserne af type 1 og 2, jf. stk. 1, giver Naalakkersuisut hvert år meddelelse om størrelsen af årskvoten.  *Stk. 4*. En kvoteandel, der hører til indenfor én flådekomponent kan ikke fiskes af en anden flådekomponent.  *Stk. 5*. Naalakkersuisut kan ved udstedelse af nærmere regler pålægge kommunalbestyrelserne at varetage den administrative forvaltning af udstedelse af licenser til fiskeri. | **§ 22.** Licens til fiskeri meddeles årligt til den enkelte aktør og kan være tilknyttet en højst tilladt fangstmængde.  *Stk. 2*. Licensen udstedes af Naalakkersuisut.  **§ 25.** Licens til fiskeri skal angive følgende oplysninger:  1) Licenshaverens navn og CVR-nummer.  2) Hvilke fartøjer licensen omfatter med angivelse af fartøjets navn og havnekendingsnummer.  3) Hvilke arter licensen giver tilladelse til at fiske.  4) Hvilke mængder licensen giver tilladelse til at fiske.  5) I hvilken periode licensen er gyldig.  6) I hvilke geografiske områder fiskeriet må finde sted.  7) Hvorvidt og i hvilket omfang fangst kan forarbejdes ombord.  *Stk. 2*. Licensen kan indeholde yderligere betingelser for det pågældende fiskeri.  *Stk. 3*. Fangstmængderne, jf. stk. 1, nr. 4, skal for licenser, udstedt på grundlag af reglerne i § 28, også angives som en andel af TAC’en, jf. § 17. Naalakkersuisut kan fastsætte nærmere regler herom.  **§ 26.** Naalakkersuisut kan begrænse retten til udnyttelse af en tildelt licens og under skærpende omstændigheder eller i gentagelsestilfælde inddrage licensen i følgende tilfælde:   1. Ved overtrædelse af vilkår i licensen. 2. Ved overtrædelse af bestemmelser i denne inatsisartutlov eller regler udstedt i medfør heraf. 3. Ved manglende udnyttelse af licensen. 4. Ved manglende betaling af gebyrer, jf. § 27. | Reglerne om licenser er forenkelt og udmøntet i flere §’er, hvori der blandt er indsat krav om hvilke data som der skal fremgå af licensen (krav til myndighed), hvilket er specificeret iht. Nuværende praksis og konsekvenserne ved overtrædelse af licensbetingelserne. |
| § 14 a. Naalakkersuisut kan fastsætte bestemmelser om opkrævning af gebyrer for udstedelse af licenser og tilladelser til kystnært fiskeri. Dette gebyr opkræves dog ikke for licenser og tilladelser til kystnært fiskeri efter rejer, for hvilke der betales gebyr efter stk. 2  *Stk. 2*. Naalakkersuisut kan fastsætte bestemmelser om opkrævning af et årligt gebyr fra virksomheder og personer, som er meddelt tilladelser og tildelt kvoter til havgående fiskeri eller til kystnært fiskeri efter rejer.  *Stk. 3.* Naalakkersuisut kan fastsætte nærmere bestemmelser om administrationen af betaling af gebyrer efter stk. 1 og 2, herunder også bestemmelser, som afskærer gebyrskyldnere fra på ny at opnå tilladelser eller licenser i henhold til fiskeriloven, førend det skyldige beløb, inklusive morarenter, er betalt.  *Stk. 4*. Ved manglende betaling af gebyrer, der er fastsat i medfør af denne inatsisartutlov, tillægges rente i henhold til rentelovens bestemmelser om beregning af renter efter forfaldsdato. Den tillagte rente udgør dog mindst 50 kr. og regnes fra den dag, hvor der senest kunne foretages rettidig betaling. | **§ 27**. Naalakkersuisut kan fastsætte nærmere regler om opkrævning af gebyrer for udstedelse af licenser og tilladelser til kystnært og havgående fiskeri samt for overdragelse af kvoteandele og årskvoter i henhold til § 30, § 39, stk. 1, § 40 og § 41, og på den baggrund opkræve sådanne gebyrer.  *Stk. 2*. Naalakkersuisut kan fastsætte nærmere regler om administrationen af betaling af gebyrer efter stk. 1, herunder også bestemmelser, som afskærer gebyrskyldnere fra på ny at opnå tilladelser eller licenser i henhold til denne inatsisartutlov, førend det skyldige beløb, inklusive morarenter, er betalt.  *Stk. 3*. Ved manglende betaling af gebyrer, der er fastsat i medfør af denne inatsisartutlov eller forskrifter udstedt i medfør heraf, tillægges 1% rente pr. måned efter forfaldsdato. Den tillagte rente udgør dog mindst 50 kr. | Tilpasning ift. at gebyrer kan gøre sig gældende både for kystnært og havgående fiskeri samt ved salg af kvoteandele og årskvoter, hvor der må forventes ekstra administration, særligt når flere fiskerier overgår til IOK. Det omhandler dog ikke indførsel af gebyr, men giver hjemmel til at kunne gøre det på et senere tidspunkt. |
|  | **§ 28.** For følgende bestande foregår fiskeriet på grundlag af opdeling af kvoten i kvoteandele, fiskeri med individuelle omsættelige kvoter (IOK):  1) Rejefiskeri ved Vestgrønland.  2) Rejefiskeri ved Østgrønland.  3) Havgående hellefiskefiskeri ved Vestgrønland.  4) Havgående hellefiskefiskeri ved Østgrønland  5) Kystnært hellefiskefiskeri ved Vestgrønland nord for 68°30N og syd for 75°00N.  6) Krabbefiskeri ved Vestgrønland.  *Stk. 2*. Naalakkersuisut kan i forhold til andre bestande eller områder fastsætte nærmere regler om, at en kvote opdeles og fordeles i kvoteandele og herunder fastsætte regler om årskvoter.  *Stk. 3*. For så vidt angår det i stk. 1, nr. 5, omhandlede fiskeri omfattes den enkelte aktør af IOK-ordningen, når vedkommende har modtaget meddelelse herom fra Naalakkersuisut. Meddelelsen sker efter skriftlig ansøgning.  *Stk. 4*. Den kvoteandel, som en aktør har råderet over, jf. stk. 3, modregnes kvoten, som er afsat til fiskere, som ikke er overgået til IOK-ordningen. Forholdet mellem kvoten, der er afsat til IOK-ordningen, og den resterende kvote beregnes hver gang en aktør overgår til fiskeri under IOK-ordningen.  *Stk. 5*. Ansøgning, jf. stk. 3, kan ske til enhver tid. Aktøren omfattes af IOK-ordningen med begyndelsen af et kalenderår.  *Stk. 6.* En aktør, som direkte eller indirekte omfattes af ordningen i henhold til stk. 1, kan ikke opnå licens til kystnært fiskeri efter hellefisk under anden ordning. Dette gælder såvel, mens aktøren er omfattet af IOK-ordningen som senere.  **§ 29.** Aktører, som ved inatsisartutlovens ikrafttræden omfattes af §§ 8, 9 og 28, og som i året forud for inatsisartutlovens ikrafttræden har licens, hvortil er knyttet en højst tilladt fangstmængde, tildeles en udnyttelsesret i form af kvoteandel, svarende til den aktøren tildelte højst tilladte fangstmængdes andel af den pågældende TAC.  *Stk. 2*. Aktører, som ved inatsisartutlovens ikrafttræden omfattes af §§ 8, 9 og 28, og som i året forud for inatsisartutlovens ikrafttræden har licens, som giver ret til fiskeri på kvoterede bestande, og hvortil ikke er knyttet en højst tilladt fangstmængde, tildeles en udnyttelsesret i form af kvoteandel pr. bestand, baseret på fartøjets andel af de totalt registrerede fangster i den seneste femårige periode forud for at aktøren bliver omfattet af IOK-ordningen.  *Stk. 3*. Kvoteandele, jf. stk. 2, beregnes pr. bestand som aktørens referencemængde divideret med summen af alle aktørers referencemængde med fradrag af eventuel kvoteandel, som ved indførelsen af IOK for den pågældende bestand måtte være afsat til særligt formål. En aktørs referencemængde beregnes som summen af aktørens tre største fiskerier pr. år i den femårige periode, refereret til i stk. 2.  *Stk. 4*. For bestande, som først bliver omfattet af IOK-ordningen efter inatsisartutlovens ikrafttræden, fastlægger Naalakkersuisut de nærmere regler for tildeling af kvoteandele. | Ny §’er vedrørende indførsel af IOK i nye fiskerier.  Følger af, at Naalakksersuisut i forbindelse med at et fiskeri omlægges til IOK-ordningen, kan afsætte en andel til særlige formål. |
| § 15. Kvoteandele, som er udstedt til fiskeri jf. § 14, stk. 2, kan alene overdrages til eje eller sikkerhed.  *Stk. 2*. Det er en betingelse for overdragelsen efter stk. 1, at overdragelsen godkendes af Naalakkersuisut.  *Stk. 3*. Ingen selskaber eller enkeltpersoner må gennem køb af kvoteandele opnå en kvoteandel, i reguleringsområdet for den havgående flådekomponent, der overstiger 33,3 %  *Stk. 4*. Ingen selskaber eller enkeltpersoner må gennem køb af kvoteandele opnå en kvoteandel, i reguleringsområdet for den kystnære flådekomponent, der overstiger 15 %.  *Stk. 5*. uanset stk. 4 kan ingen selskaber eller enkeltpersoner gennem direkte eller indirekte køb af kvoteandele i fiskeriet efter hellefisk opnå en kvoteandel i reguleringsområdet for den kystnære flådekomponent, der overstiger 5 %. | **§ 32.** Ingen juridiske personer må, hverken direkte eller indirekte, besidde en kvoteandel, der overstiger de i nr. 1-5 angivne andele af den grønlandske TAC, jf. dog stk. 3 og 4. Besiddelse ligestilles i denne sammenhæng med tilsvarende, bestemmende indflydelse gennem stemmerettigheder eller lignende:  1) Rejefiskeri ved Vestgrønland: 20,000%.  2) Rejefiskeri ved Østgrønland: 33,333%.  3) Kystnært hellefiskefiskeri ved Vestgrønland, jf. § 28, stk. 1, nr. 4: 2,500%.  4) Krabbefiskeri ved Vestgrønland: 17,000%.  5) Kombineret havgående fiskeri af bestande, omfattet af § 28, stk. 1, ved Vestgrønland: 20,000%.  *Stk. 2*. Ingen enkeltpersoner, inklusive deres nærtstående må, hverken direkte eller indirekte, besidde en kvoteandel, der overstiger de i nr. 1-3 angivne andele af den grønlandske TAC. Besiddelse ligestilles i denne sammenhæng med tilsvarende indflydelse gennem stemmerettigheder eller lignende. Besiddelse af kvoteandel via medlemskab af en pensionskasse indgår ikke i opgørelsen over personens samlede besiddelse af kvoteandele.  1) Rejefiskeri ved Vestgrønland: 12,500%.  2) Kystnært hellefiskefiskeri ved Vestgrønland: 2,500%.  3) Krabbefiskeri ved Vestgrønland: 12,500%.  *Stk. 3*. Offentligt ejede selskaber må, hverken direkte eller indirekte, besidde en kvoteandel, der overstiger de i nr. 1-5 angivne andele af den grønlandske TAC. Besiddelse ligestilles i denne sammenhæng med tilsvarende indflydelse gennem stemmerettigheder eller lignende.  1) Rejefiskeri ved Vestgrønland: 33,333%.  2) Rejefiskeri ved Østgrønland: 33,333%.  3) Kystnært hellefiskefiskeri ved Vestgrønland: 2,500%.  4) Krabbefiskeri ved Vestgrønland: 17,000%.  5) Kombineret havgående fiskeri af bestande ved Vestgrønland, omfattet af § 28, stk. 1: 40,000%.  *Stk. 4*. Aktører skal til enhver tid kunne dokumentere, at betingelserne i stk. 1-2 er opfyldt.  *Stk. 5*. Den samlede årskvote for modtageren må ikke overstige den mængde, som svarer til kvoteloftet for det pågældende fiskeri.  *Stk. 6*. For bestande, som efter inatsisartutlovens ikrafttræden omfattes af reglerne om individuelle og omsættelige kvoter, fastsættes maksimum for størrelsen af kvoteandel, som en aktør kan eje. | Regler vedr. Kvotelofter for IOK fiskerier opdateret ift. nye IOK fiskerier. Som noget nyt tælles inddirekte ejerskab tælles med ift. udregning af kvoteloft samt nærtstående for at sikre at få familier ikke kan opkøbe alle kvoterne. |
|  | **§ 33.** Licens meddeles årligt, jf. § 22, som minimum for en kvoteandelsperiode som følger:  1) Rejefiskeri ved Vestgrønland: 10 år.  2) Rejefiskeri ved Østgrønland: 10 år.  3) Havgående hellefiskeri ved Vestgrønland: 10 år.  4) Kystnært hellefiskefiskeri ved Vestgrønland: 10 år.  5) Krabbefiskeri ved Vestgrønland: 10 år.  *Stk. 2*. For bestande, som senere bliver omfattet af reglerne om individuelle og omsættelige kvoter, fastsætter Naalakkersuisut varigheden af den periode, for hvilken kvoteandelen tildeles.  **§ 34**. Med et varsel, som svarer til kvoteandelsperioden, kan Naalakkersuisut opsige en kvoteandel. Opsigelsen kan per år højest omfatte 20% af den initiale kvoteandel.  *Stk. 2*. Kvoteandele, der er opsagt efter stk. 1, tilfalder Naalakkersuisut med henblik på genfordeling af kvoter, jf. § 31. | Ændring af IOK-kvoter fra uopsigelige til rullende med opsigelsesvarsel og mulighed for at Naalakkersuisut kan hjemkalde kvoter på sigt. |
| § 16. Kvoteandele skal senest 18 måneder efter deres erhvervelse eller efter deres frigørelse fra en licens på ny være knyttet til et eller flere fartøjer ved udstedelse af licens til ejeren af disse fartøjer. Sker denne tilknytning ikke, er ejeren pligtig at sætte sådanne kvoteandele til salg. Hvis ejeren ikke opfylder denne forpligtelse, kan Naalakkersuisut tilbagekalde kvoteandelene med henblik på salg på vegne af ejeren.  *Stk. 2*. Naalakkersuisut kan fastsætte nærmere regler for salg af tilbagekaldte kvoteandele.  *Stk. 3*. Naalakkersuisut kan ved forlis og under særlige omstændigheder meddele dispensation for reglen i § 16 stk. 1. | **§ 36.** En kvoteandel skal senest 18 måneder efter erhvervelsen eller frigørelsen fra en licens på ny være knyttet til et eller flere fartøjer ved udstedelse af licens til indehaveren af kvoteandelen og fartøjet.  *Stk. 2*. Indehaveren kan sælge hele eller dele af årskvoten i perioden, indtil der er knyttet et fartøj til licensen.  *Stk. 3*. Naalakkersuisut kan i særlige situationer som ved et fartøjs forlis eller force majeure meddele en tidsbestemt dispensation fra stk. 1.  **§ 37.** For nye aktører gælder, at den i § 36, stk. 1, nævnte frist udgør 24 måneder, såfremt aktørerne ikke:  1) tidligere har haft direkte eller indirekte ejerskab af kvoteandele,  2) tidligere har haft bestemmende indflydelse på en kvoteandel, eller  3) i perioden erhverver en kvoteandel, der overstiger 1/4 af den maksimale kvoteandel, jf. § 32. | Modernisering af §’en, men ingen substantielle ændringer.  Ift. §16, stk. 2 og 3, se yderligere ny § 31 og 34 |
| § 17. Kvoteandele er arvelige. | **§ 30.** Retten til kvoteandele, jf. § 28, kan overdrages til eje eller sikkerhed og er arvelige.  *Stk. 2.* I rejefiskeriet ved Vestgrønland gælder, at kvoteandele, herunder indirekte andele, jf. § 32, stk. 1, som den 1. marts 2024 eller senere er knyttet til en licens, der ikke giver adgang til produktion ombord, ikke kan overdrages til en aktør, der har kvoteandele, som den 1. marts 2024 eller senere er knyttet til en licens, der giver adgang til produktion ombord.  *Stk. 3.* Naalakkersuisut kan fastsætte nærmere regler for omsætning af kvoteandele og årskvoter samt for indberetninger til Naalakkersuisut. | Specificering af reglerne ift. IOK kvoter og arvelighed ift. de nye regler om ejerskab.  Præcisering af, at der ikke skal ske overførsel af kvoteandele fra det nuværende kystnære til det nuværende havgående fiskeri. |
| § 18. Naalakkersuisut kan fastsætte regler om reduktion af kvoteandele ved sammenlægning af rederier (hjemfaldspligt). | **§ 34.** Med et varsel, som svarer til kvoteandelsperioden, kan Naalakkersuisut opsige en kvoteandel. Opsigelsen kan per år højest omfatte 20% af den initiale kvoteandel.  *Stk. 2.* Kvoteandele, der er opsagt efter stk. 1, tilfalder Naalakkersuisut med henblik på genfordeling af kvoter, jf. § 31.  **§ 31.** Naalakkersuisut etablerer en udbudsportal til brug for omsætning af kvoteandele og årskvote, herunder kvoteandele og årskvotemængder, som er tilfaldet Naalakkersuisut.  *Stk. 2*. Kvoteandele og årskvoter som er tilfaldet Naalakkersuisut, jf. stk. 1, udbydes af Naalakkersuisut i form af licitation.  *Stk. 3*. Naalakkersuisut kan i forbindelse med licitationen fastsætte nærmere regler om vilkår og kriterier for deltagelse i licitation. | Specificering ift. §16, stk. 2 og 3 samt regler omkring tilbagekaldelse af kvoter og licitation heraf. |
| § 19. Et rederi kan uden virkning for licens og kvoteandele sælge sin årskvote eller en del heraf hvis  1) havari eller længerevarende værftsophold  2) naturlige forhindringer, såsom is eller  3) lignende om¬stændigheder forhindrer, at rederiet kan opfiske sin årskvote.  *Stk. 2*. Overdragelse af årskvote kan endvidere finde sted i særlige tilfælde, hvor økonomiske eller administrative forhold betinger det.  *Stk. 3*. Overdragelse af årskvote må under ingen omstændigheder antage karakter af udlejning af kvoteandele.  *Stk. 4*. Selvstyreejede selskaber kan uanset bestemmelserne i stk. 1-3 sælge og købe årskvote.  *Stk. 5*. En årskvote, der hører til indenfor én flådekomponent, kan ikke fiskes af en anden flådekomponent.  *Stk. 6*. Overdragelser efter stk. 1-5 skal godkendes af Naalakkersuisut.  *Stk. 7*. Med henblik på at sikre råvareforsyningen til landanlæggene kan Naalakkersuisut dispensere fra bestemmelsen i stk. 5, således at årskvote kan tillades overført fra den havgående til den kystnære flådekomponent. | **§ 39.** En aktør kan overføre op til 8% af årskvoten til anden aktør (årskvotesalg).  *Stk. 2.* Overført årskvote, jf. stk. 1 og 4, modregnes i den i henhold til § 25 meddelte årskvote, jf. dog stk. 4.  *Stk. 3*. I tilfælde af overførsel af årskvote, reduceres adgangen til kvotefleks med den overførte del af årskvoten.  *Stk. 4*. Naalakkersuisut meddeler tilladelse til overdragelse af årskvote ud over 8%, såfremt aktøren kan dokumentere, at det af tekniske, økonomiske, markedsmæssige eller andre særlige årsager ikke er muligt at opfiske minimum 85% af årskvote det pågældende år.  *Stk. 5*. Overdragelse af årskvote må under ingen omstændigheder antage karakter af udlejning af kvoteandele. | Man må fortsat sælge årskvote mængde i løbet af året, men med en begrænsning, så ingen kan opkøbe mere kvote end de kan fiske og så sælge mængderne til andre. Dette for at forhindre udlejning af kvote.  Der kan dog meddeles dispensation ved havari, sygdom etc. |
| § 20. I det omfang en del af den samlede grønlandske fangstmængde ikke er omfattet af rederiers licens, kan Naalakkersuisut  1) sælge den eller dele af den som kvoteandel;  2) sælge den eller dele af den på årsbasis som årskvote og  3) bortgive den eller dele af den som årskvote som kompensation for forsøgsfiskeri.  *Stk. 2*. Stk. 1 gælder dog ikke, hvis et eller flere rederiers kvoteandele derved formindskes.  *Stk. 3*. Ved fastsættelse af salgsprisen efter stk. 1, 1) og 2) kan der lægges vægt på følgende kriterier:  1) Omfanget af rederiets produktions¬ret.  2) Størrelsen af rederiets kvoteandel pr. 1. januar 1997.  3) Rederiets regionale tilhørsforhold. | **§ 40.** En indehaver af en kvoteandel er forpligtet til at sætte den uopfiskede del af kvoteandelen til salg, såfremt:  1) det i en periode på 3 år i træk ikke har været muligt at opfylde § 35,  2) det ikke har været muligt at opfylde § 36, stk. 1, eller  3) det ikke har været muligt at opfylde § 37, stk. 1.  *Stk. 2*. Frasalg, jf. stk. 1, nr. 1, skal være sket inden udløbet af de 3 år. Frasalg, jf. stk. 1, nr. 2 og 3, skal være sket inden udløbet af den i § 36, henholdsvis § 37 angivne periode.  *Stk. 3*. Hvis indehaveren af en kvoteandel ikke opfylder forpligtelsen i henhold til stk. 1, forestår Naalakkersuisut på vegne af indehaveren salget af kvoteandelen efter reglerne i § 31.  *Stk. 4*. Naalakkersuisut kan fastsætte nærmere regler om frasalg, jf. stk. 1-3.  **§ 41.** En indehaver af en kvoteandel er forpligtet til at sætte kvoteandelen samt resterende årskvote til salg, såfremt licensen er inddraget, jf. § 26, stk. 1. Frasalg skal være sket indenfor seks måneder fra inddragelsen.  *Stk. 2*. Hvis indehaveren af en kvoteandel ikke opfylder forpligtelsen i henhold til stk. 1, forestår Naalakkersuisut på vegne af indehaveren salget af kvoteandelen efter reglerne i § 31.  *Stk. 3*. Naalakkersuisut kan fastsætte nærmere regler om frasalg, jf. stk. 1 og 2. | Vedr. Tvangsoverdagelse af omsættelige kvoter |
| § 21. Når den enkelte ejers årskvote er opfisket, skal fiskeriet straks standses. Det samme gælder, når den samlede grønlandske fangst¬mængde er opfisket.  *Stk. 2*. Naalakkersuisut kan udstede regler, hvorefter et rederi, der har opfisket sin årskvote, kan fortsætte fiskeriet mod at de mængder, som opfiskes udover årskvotens mængder fratrækkes rederiets årskvote for det efterfølgende år. Endvidere kan Naalakkersuisut udstede regler, hvorefter et rederi, som ikke har opfisket en del af sin årskvote, kan få forøget sin årskvote for det kommende år med en mængde svarende til den ikke opfiskede mængde fra det foregående år.  *Stk. 3*. Licenserne bortfalder automatisk for de ikke-grønlandske fartøjer, jf. § 7, når fiskeriet som følge af kvoteudnyttelsen skal ophøre. Når licensen bortfalder, skal fiskeriet straks standses.  *Stk. 4*. Over¬trædelse af fiskerireglerne ved Grønland eller betingelser i licensen kan medføre begrænsninger i retten til at udnytte den, samt under skærpende omstændig¬heder eller i gentagelses¬tilfælde inddragelse af retten. Beslutning herom træffes af Naalakkersuisut, og kan inden 15 dage fra kundgørelsen indbringes for Grønlands Landsret. | **§ 35**. En indehaver af kvoteandel er forpligtet til at fiske mindst 85% af årskvoten, jf. dog § 39, stk. 4.    **§ 38.** En aktør kan i et kvoteår overføre op til 15% af årskvoten fra eller til det følgende kvoteår (kvotefleks).  *Stk. 2*. Naalakkersuisut kan fastsætte vilkår for kvotefleks, herunder perioden indenfor hvilken fiskeriet på den i henhold til stk. 1 overførte mængde skal ske. | **Stop af fiskeriet flyttet til § 21 for alle fiskerier**  Nye regler om krav om udnyttelsespligt, så en aktør ikke kan opkøbe kvote som de ikke kan udnytte. Dette for at sikre den størst mulige udnyttelse til fordel for samfundet samt fortsat sikre fleksibilitet for fiskere.  Dermed kan fiskere overfører op til 15% af sin kvote til det kommende år. |
| § 22. For grønlandsk fiskeri, jf. § 6, kan det som betingelse for erhvervelse af licens kræves,  1) at fangsten helt eller delvis indhandles til et eller flere nærmere angivne produktionsanlæg i Grønland, eventuelt i bestemte perioder og med bestemte mængder, kvalitet og sammensætning af fangsten (indhandlingspligt), og  2) at en bestemt del af besætningen skal være personer med fast tilknytning til det grønlandske samfund (besætningsandel).  *Stk. 2*. Betingelser om indhandlingspligt og generelle regler om besætningsandele fastsættes af Naalakkersuisut. | **§ 45.** Forarbejdning ombord på grønlandske fartøjer må kun finde sted, såfremt Naalakkersuisut har meddelt tilladelse til dette.  **§ 42.** Naalakkersuisut kan fastsætte nærmere regler om krav til besætningsmedlemmer og sammensætningen af besætningen. | Opdeling af reglerne vedr. Forarbejdning, indhandling, omlanding og bemyndigelse til at fastsætte krav til besætningsnmedlemmer.  Se derudover også § 24 og §43 |
| § 22 a. Nye indhandlingsanlæg og produktionsanlæg må ikke oprettes uden Naalakkersuisuts godkendelse. Det samme gælder, såfremt et bestående anlæg ønskes omstillet til indhandling eller produktion af andre arter og såfremt dette kræver offentlige investeringer, støtte- eller tilskudsordninger.  *Stk. 2*. Bestemmelsen i stk. 1 må ikke anvendes til at modvirke, at private eller offentlige virksomheder overtager bestående anlæg, som nedlukkes. Det samme gælder hvor produktion ønskes omstillet i forbindelse med overtagelse. Omstillinger, der ikke kræver godkendelse efter stk. 1, skal forinden omstillingen finder sted, anmeldes til Naalakkersuisut.  *Stk. 3*. I forbindelse med Naalakkersuisuts godkendelse skal relevante parter høres.  *Stk. 4*. Naalakkersuisut kan udstede nærmere regler om oprettelse af nye indhandlingsanlæg og produktionsanlæg, samt om omstilling af bestående anlæg. | **§ 44.** Nye indhandlingsanlæg og produktionsanlæg samt omstilling af anlæg til indhandling eller produktion andre arter må ikke oprettes uden godkendelse fra den pågældende kommune.  *Stk. 2*. Naalakkersuisut kan fastsætte nærmere regler om oprettelse af nye indhandlingsanlæg og produktionsanlæg, om omstilling af bestående anlæg og om indsættelse af indhandlingsfartøjer samt tilbagekaldelse af tilladelser tildelt i medfør af denne bestemmelse  *Stk. 3*. Naalakkersuisut kan fastsætte nærmere regler for ensartede markedsnormer for indhandlingsanlæg. | Overflytning af godkendelse af land- og produktionsanlæg til kommunerne.  Men Naalakkersuisut kan fastsætte regler herom samt om indsættelse af indhandlingsfartøjer |
| § 23. Naalakkersuisut kan udstede regler om beskyttelse af ressourcerne, herunder regler om  1) fredningsperioder og friholdelse af områder for fiskeri;  2) indretning og brug af fartøjer, fangstredskaber og tilbehør, herunder forbud mod brug af bestemte redskaber, redskabstyper eller fangstmetoder;  3) ordensregler for fiskeriet;  4) mindstestørrelser for fisk m.v.;  5) maskestørrelser og måling heraf, samt  6) maksimale bifangster af bestemte arter i fiskeri efter andre arter.  *Stk. 2*. Efter bemyndigelse fra Naalakkersuisut kan de regler, der er nævnt i stk. 1, 1) 3), dog udstedes for en enkelt kommune af vedkommende kommunalbestyrelse med godkendelse af Naalakkersuisut. | **§ 46.** Naalakkersuisut kan fastsætte nærmere regler om beskyttelse af ressour­cerne, herunder:  1) fredningsperioder og hel eller delvis friholdelse af områder for fiskeri,  2) indretning og brug af fartøjer, fangstredskaber og tilbehør,  3) ordensregler for fiskeriet,  4) mindstestørrelser for forskellige arter eller bestande,  5) maskestørrelser og måling heraf, samt  6) maksimale bifangster af bestemte arter i fiskeri efter andre arter.  *Stk. 2*. Efter bemyndigelse fra Naalakkersuisut kan kommunalbestyrelsen fastsætte en kommunal vedtægt for den enkelte kommune vedrørende de regler, der er nævnt i stk. 1, nr. 1‑3. Vedtægten skal godkendes af Naalakkersuisut. | Modernisering. Men ingen substaintielle ændringer. |
| § 24. Fiskeribiologiske undersøgelser samt forsøgsfiskeri kan, uanset gældende be-grænsninger for fiskeri, udføres af Grønlands Naturinstitut og Danmarks Miljøundersøgelser eller af andre med tilladelse fra Naalakkersuisut. Naalakkersuisut kan fastsætte betingelser for forsøgsfiskeri efter indhentet udtalelse fra Grønlands Naturinstitut.  *Stk. 2*. Fiskeri i uddannelsesøjemed kan, uanset gældende begrænsninger for fiskeri, udføres med tilladelse fra Naalakkersuisut. Naalakkersuisut kan fastsætte betingelser for sådant fiskeri. | **§ 47.** Fiskeribiologiske undersøgelser med kræver tilladelse fra Naalakkersuisut, jf. dog stk. 3.  *Stk. 2*. Naalakkersuisut skal indhente en udtalelse fra Grønlands Naturinstitut, som skal indgå i vurdering af, om der skal tildeles tilladelse til fiskeribiologiske undersøgelser jf. stk. 1.  *Stk. 3*. Grønlands Naturinstitut kan gennemføre fiskeribiologiske undersøgelser uden tilladelse fra Naalakkersuisut.  *Stk. 4*. Fiskeri, foretaget af uddannelsesinstitutioner, i uddannelsesøjemed kan uanset gældende begrænsninger for fiskeri udøves med tilladelse fra Naalakkersuisut.  *Stk. 5*. Fiskeribiologiske undersøgelser er ikke omfattet af gældende regler for udførelse af fiskeri. Naalakkersuisut kan dog i tilladelser, udstedt efter stk. 1 og 4, fastsætte nærmere vilkår for undersøgelserne.  *Stk. 6*. Naalakkersuisut kan fastsætte regler om fiskeribiologiske undersøgelser og fiskeri i uddannelsesøjemed, herunder regler for gennemførelse og afrapportering.  **§ 48.** Erhvervsmæssigt forsøgsfiskeri kræver tilladelse fra Naalakkersuisut.  *Stk. 2*. Ansøgninger til erhvervsmæssigt forsøgsfiskeri skal sendes til Naalakkersuisut og skal indeholde:  1) Redegørelse for formålet med forsøgsfiskeriet, herunder hvordan forsøgsfiskeriet forventes at kunne bidrage til øget værditilvækst i fiskeriet.  2) Beskrivelse af forsøgsfiskeriet, som sandsynliggør, at forsøgsfiskeriet vil kunne gennemføres og levere de forventede resultater.  3) Beskrivelse af afrapporteringen af forsøgsfiskeriet, herunder offentliggørelse af resultater.  4) Oplysninger om finansiering af forsøgsfiskeriet, herunder om der søges støtte fra Naalakkersuisut.  **§ 49.** Naalakkersuisut fastsætter de nærmere betingelser for det enkelte erhvervsmæssige forsøgsfiskeri, herunder regler for gennemførelse og afrapportering af forsøgsfiskeriet og hvem der har adgang til fiskeriet, hvis det erhvervsmæssige forsøgsfiskeri resulterer i et nyt alment fiskeri.    **§ 50.** En aktør, der har opnået tilladelse til erhvervsmæssigt forsøgsfiskeri, forpligter sig til at gennemføre og afrapportere forsøgsfiskeriet som fastlagt i tilladelsen, jf. § 48.  *Stk. 2*. Betydende ændringer i planerne, jf. § 48, stk. 2, for det erhvervsmæssige forsøgsfiskeri skal godkendes af Naalakkersuisut.  *Stk.3*. Hvis betingelserne for den meddelte tilladelse til det erhvervsmæssige forsøgsfiskeri ikke overholdes, kan tilladelsen inddrages. | Udvidelse af reglerne vedr. Fiskeribiologiske undersøgelser og Forsøgsfiskeri. Tilpasses Licens og kvotebekendtgørelsen samt praksis. Men også for at sikre at samfundet får så meget som muligt ud af forsøgsfiskerne. |
| § 25. Naalakkersuisut kan til brug for administration af Inatsisartutloven, herunder til statistik- og analyseformål, samt i kontroløjemed, fastsætte regler, hvorefter den der ejer, eller den der råder over, grønlandske fartøjer, jf. § 6, stk. 1, udenlandske fartøjer, jf. § 7, stk. 1, produktionsanlæg med videre i Grønland pålægges, at afgive oplysninger om fartøjer, redskaber og øvrigt materiel, fiskeri, fangst, omladninger, egenproduktion ombord, landinger og omsætning med videre. Oplysningspligten gælder alle oplysninger af teknisk, økonomisk og driftsmæssig karakter.  *Stk. 2*. Naalakkersuisut kan offentliggøre statistiske oplysninger efter stk. 1 samt statistiske oplysninger vedrørende tilladelser udstedt i medfør af Inatsisartutloven eller regler fastsat i medfør heraf. | **§ 51.** Naalakkersuisut har ansvaret for indsamling, bearbejdning og formidling af data, der er nødvendige for forvaltningen af nærværende inatsisartutlov. Naalakkersuisut kan i den forbindelse foretage samkøring af offentlige registre til kontrolformål.  *Stk. 2*. Naalakkersuisut udarbejder en oversigt over data, jf. stk. 1. Oversigten skal indeholde oplysninger om hvilken myndighed, institution eller anden, der varetager indsamling og bearbejdning af data.  *Stk. 3*. Naalakkersuisut kan pålægge licensindehaver eller den, der ejer eller råder over fartøj under grønlandsk flag, eller den der ejer eller råder over udenlandsk fartøj, der fisker på grønlandsk licens, samt produktionsanlæg med videre i Grønland, at afgive data, der er nødvendige for forvaltningen af nærværende inatsisartutlov, herunder kontrol-, analyse- og forskningsformål. Dette omfatter blandt andet oplysninger om licensindehavere og fabriksejere, selskabernes ejerskabsforhold, fartøjer som anvendes, fangster, indhandlinger, landproduktion, kvotehandler, beskæftigelse og økonomiske forhold i fiskeriet og landproduktionen.  *Stk. 4*. Naalakkersuisut kan fastlægge regler for, hvordan dataleverandørerne, jf. stk. 3, skal levere data til Naalakkersuisut.  *Stk. 5*. Naalakkersuisut kan fastsætte regler om hel eller delvis udstedelse af bemyndigelse til andre myndigheder, institutioner eller andre, herunder private firmaer til indsamling, bearbejdning og formidling af data, jf. stk. 2.  *Stk. 6*. Naalakkersuisut kan fastsætte regler om fartøjsførers pligt til at medtage videnskabelige observatører med henblik på indsamling af data til videnskabeligt brug.  **§ 52.** Naalakkersuisut skal stille data indsamlet til rådighed for forvaltnings-, kontrol-, analyse- og forskningsformål.  *Stk. 2*. Naalakkersuisut skal stille relevante oplysninger til rådighed for offentligheden, blandt andet gennem offentliggørelse af en oversigt, der omfatter:  1) oplysninger om licensindehavere, licenser og de deri angivne vilkår og forarbejdningsvirksomheder i fiskeriet samt deres ejerstruktur herunder opgørelse over deres eventuelle kvoteandele,  2) oplysninger om TAC´er og kvoter for de enkelte bestande, videnskabelig rådgivning og fordeling af kvoter mellem fiskerier,  3) kvotemængde og kvoteandel pr. bestand og licensindehaver,  4) oplysninger om fiskefartøjer, herunder tekniske data, kapacitet, egenskaber, kvoteudnyttelse, indhandlingsmængder og indhandlingsværdier,  5) oplysninger om indhandlingsmængder og indhandlingsværdier på fabriksniveau,  6) oplysninger om kvotehandler, og  7) oplysninger om samlet kvoteudnyttelse pr. bestand og kvoteår.  *Stk. 3*. Naalakkersuisut skal løbende offentliggøre og opdatere oversigten. | Udvidelse af regler vedr. Indsamling af data, brug og fremvisning heraf. Udvidelsen har fokus på større gennemsigtighed ved offentliggørelse af data om fiskeriet til fordel for samfundet. |
| § 26. Naalakkersuisut kan udstede regler om kontrol med overholdelse af bestemmel¬serne i loven og i regler udstedt i medfør af loven samt med henblik på at opfylde Grønlands kontrolforpligtelser i henhold til internationale aftaler.  *Stk. 2*. Naalakkersuisut kan udstede regler med henblik på at forhindre overdragelse, køb og salg af fangst, som måtte være taget i strid med regler udstedt efter loven, herunder om,  1) pligt til at give oplysninger om modtaget fangst;  2) forbud mod at modtage fangst fra personer og selskaber m.v., der ikke er berettigede til fiskeri samt  3) forbud mod at modtage fangst efter opnåelsen af en tilladt fangstmængde. | **§ 55.** Naalakkersuisut kan fastsætte nærmere regler om kontrol med overholdelse af bestemmel­serne i denne inatsisartutlov og regler udstedt i medfør af denne inatsisartutlov.  *Stk. 2*. Naalakkersuisut kan fastsætte nærmere regler om kontrol af fiskeriet med henblik på at opfylde Grønlands forpligtelser i henhold til internationale aftaler og konventioner.  *Stk. 3*. Naalakkersuisut kan fastsætte nærmere regler med henblik på at forhindre over­dragelse, køb og salg af fangst, som er foretaget i strid med regler udstedt efter denne inatsisartutlov, og fastsætte regler om:  1) pligt til at give oplysninger om modtaget fangst,  2) forbud mod at modtage fangst fra aktører, der ikke er berettigede til fiskeri, samt  3) forbud mod at modtage fangst efter opfiskningen af en tilladt fangstmæng­de.  *Stk. 4*. Naalakkersuisut kan fastsætte nærmere regler om landing af fisk, indretning og drift af fiskerfartøjer og fisketransportmidler, hvor det skønnes nødvendigt for kontrollens udøvelse. | Modernisering af §’en. Tilføjelse af stk. 4 vedrørende bemyndigelse til at fastsætte regler vedr. Fartøjers indretning og drift, hvor det skønnes nødvendigt for kontrol heraf. Dette for at sikre denne mulighed ved udvikling af fiskeriet og fartøjer. Fremdtidssikring. |
| § 27. Forsvarets fiskeriinspektion og politiet påser i hidtidigt omfang over¬holdelsen af bestemmelserne i loven og i regler efter loven.  *Stk. 2*. Det påhviler Den grønlandske Fiskerilicenskontrol at påse over¬holdelsen af vilkårene i tilladelser, der er givet i henhold til loven.  *Stk. 3*. Jagt- og fiskeribetjente og andre personer, der er bemyndiget og udpeget hertil af Naalakkersuisut, har adgang til fiske- og fisketransportfartøjer og kan i den forbindelse foretage undersøgelser af fiskeudstyr og fangst.  *Stk. 4*. Jagt- og fiskeribetjente og andre personer, der er bemyndiget og udpeget hertil af Naalakkersuisut, kan forlange at få fremvist gyldig legitimation for, at en person har ret til at fiske.  *Stk. 5*. De i stk. 3 og 4 nævnte beføjelser kan udøves uden forudgående retskendelse mod forevisning af behørig legitimation.  *Stk. 6*. Naalakkersuisut kan fastsætte nærmere regler for de beføjelser og arbejdsopgaver, der tillægges fiskerilicenskontrollører, jagt- og fiskeribetjente eller særligt bemyndigede personer efter stk. 3 og 4. I det omfang opgaverne omfatter tilsyn med overholdelse af bestemmelserne i loven og i regler udstedt efter loven, fastsættes opgaverne efter drøftelse med rigsmyndighederne. | **§ 56.** Kontrolmyndigheden har adgang til alle fartøjer, der fisker i det grønlandske fiskeriterritorium, grønlandske fartøjer, der fisker i internationale farvande samt udenlandske fartøjer, der fisker på åbent hav, i sidstnævnte tilfælde hvis kontrollen udøves i henhold til bilateral eller international aftale, og de kan i den forbindelse foretage undersøgelser af fiskeudstyr og fangst.  *Stk. 2*. Kontrolmyndigheden kan kræve at få fremvist gyldig dokumentation for, at en aktør har licens til at fiske.  *Stk. 3*. De i stk. 1 og 2 nævnte beføjelser kan udøves uden forudgående retskendelse mod forevisning af behørig legitimation.  *Stk. 4*. Naalakkersuisut kan fastsætte nærmere regler for de beføjelser og arbejdsopgaver, der tillægges kontrolmyndigheden. | Modernisering. I de følgender §’er præciseres hjemlen til at foretage visse indgreb overfor aktører. |
| § 28. Forsvarets fiskeriinspektion og politiet kan lade fiskerfartøjer og fisketransport¬fartøjer stoppe og borde for at foretage tjenstlige handlinger, herunder eftersyn af skibs¬dokumenter, fiskerilogbøger, last og produktions¬opgørelser og lignende samt undersøgelse af fiskered¬skaber og fangst, og kan forlange redskaber indbjærget til tjenstlig undersøgelse. Der kan endvidere gives sådanne fartøjer ordre til at afgå til udpeget grønlandsk havn med henblik på visitation eller oplosning af fangst og redskaber.  *Stk. 2*. Fiskeriinspektionens og politiets beføjelser kan udøves uden retskendelse. | **§ 57.** Kontrolmyndigheden kan lade fartøjer, omfattet af § 56, stk. 1, stoppe og borde for at foretage tjenstlige handlinger, herunder eftersyn af skibs­dokumenter, fiskerilogbøger, last‑ og produktions­opgørelser og lignende samt undersøgelse af fiskered­skaber og fangst, og kan forlange redskaber indbjærget til tjenstlig undersøgelse. Der kan endvidere gives sådanne fartøjer ordre til at afgå til udpeget grønlandsk havn med henblik på visitation eller landing af fangst og redskaber.  *Stk. 2*. De i stk. 1 nævnte beføjelser kan udøves uden forudgående retskendelse mod forevisning af behørig legitimation.  *Stk. 3*. Naalakkersuisut kan fastsætte regler om installering og anvendelse af fartøjsovervågningssystemer, herunder regler om fartøjsovervågninger, der sender fartøjets positioner, kurs, og hastighed samt andre fartøjsaktiviteter m.v. til kontrolmyndigheden samt CCTV (kameraovervågningssystemer).  *Stk. 4*. Naalakkersuisut kan fastsætte regler for krav til fartøjsovervågningssystemet og vilkår for anvendelse heraf. | Modernisering af §’en.  Tilføjelse af bemyndigelse til at fastsætte regler om fartøjsovervågning og CCTV. Fremtidssikring ift. udviklingen inden for kontrol og fiskeri, hvor flere lande allerede er i gang med testning og indførsel heraf. |
| § 29. Grønlands Fiskerilicenskontrol kan uden retskendelse og mod behørig forevisning af legitimation pålægge den der ejer, eller den der råder over, grønlandske fartøjer, jf. § 6, stk. 1, udenlandske fartøjer, jf. § 7, stk. 1, at fiskeriobservatører fra Grønlands Fiskerilicenskontrol  medbringes med henblik på at observere fartøjets fiskerirelaterede aktiviteter.  1) på Grønlands land- og fiskeriterritorium.  2) uden for Grønlands land- og fiskeriterritorium, såfremt disse aktiviteter udøves af fartøjer med tilladelse udstedt af Naalakkersuisut eller tilladelse godkendt af Naalakkersuisut.  *Stk. 2*. Grønlands Fiskerilicenskontrol kan uden retskendelse mod behørig forevisning af legitimation pålægge fartøjer at tåle, at repræsentanter fra Grønlands Fiskerilicenskontrol foretager kontrol med nævnte fartøjers landinger i Grønland samt omladninger på Grønlands fiskeriterritorium samt grønlandske fartøjers omladninger uden for dette territorium.  *Stk. 3*. Det pågældende rederi betaler omkostningerne til ophold og forplejning i forbindelse med Grønlands Fiskerlicenskontrols kontrolbesøg om bord. Naalakkersuisut kan fastsætte regler for rederiernes yderligere dækning af omkostningerne ved kontrollen.  *Stk. 4*. Fiskeriobservatørerne kan pålægge fartøjets besætning at give fiskeriobservatørerne mulighed for at benytte fartøjets radio-, IT- og telefunktioner til at kommunikere med de i forbindelse med kontrollen relevante myndigheder.  *Stk. 5*. Naalakkersuisut kan fastsætte regler for de beføjelser og arbejdsopgaver, der tillægges fiskeriobservatørerne eller repræsentanterne fra Grønlands Fiskerilicenskontrol efter stk. 1 og 2. I det omfang opgaverne omfatter tilsyn med overholdelse af bestemmelserne i Inatsisartutloven og i regler fastsat i medfør heraf, fastsættes opgaverne efter drøftelse med rigsmyndighederne. | **§ 58.** Kontrolmyndigheden kan pålægge grønlandske og udenlandske fartøjer, der fisker på grønlandsk licens, at tage kontrolmyndighedens repræsentanter med ombord med henblik på at kontrollere og observere fartøjets fiskerirelaterede aktiviteter.  *Stk. 2*. Kontrolmyndigheden fører kontrol med fartøjers landinger i Grønland, omladninger på Grønlands fiskeriterritorium samt grønlandske fartøjers omladninger uden for Grønlands fiskeriterritorium.  *Stk. 3*. Fartøjsejer betaler omkostningerne til rejse, ophold og forplejning af repræsentanter i forbindelse med kontrol, jf. stk. 1. Naalakkersuisut kan fastsætte regler for rederiernes yderligere dækning af omkostningerne ved kontrollen, såfremt det vurderes rimeligt under hensyn til omkostningerne og kontrolformålet.  *Stk. 4*. På forlangende skal fartøjets besætning give kontrolmyndigheden adgang til at benytte fartøjets radio-, IT- og telefunktioner til vederlagsfrit at kommunikere med de i forbindelse med kontrollen relevante myndigheder.  *Stk. 5*. Kontrolmyndighedens beføjelser i henhold til stk. 1 og 2 kan udøves uden retskendelse, mod forevisning af behørig legitimation.  *Stk. 6*. Naalakkersuisut kan fastsætte regler for de beføjelser og arbejdsopgaver, der tillægges kontrolmyndigheden efter stk. 1 og 2. | Modernisering af §’en. Ingen substantielle ændringer. |
| § 30. Forsvarets fiskeriinspektion kan forlange, at et fiskerfartøj skal opholde sig på en nærmere angiven position inden for et bestemt tidsrum med henblik på kontrol af last, fangstredskaber m.v. Tid og sted skal så vidt muligt aftales med skibsføreren.  *Stk. 2*. Den i stk. 1 nævnte ordning må ikke benyttes således, at der lægges hindringer i vejen for de fiskerimulig¬heder, der er fastsat i medfør af § 5. | **§ 59.** Kontrolmyndigheden kan forlange, at et fiskefartøj skal opholde sig på en nærmere angiven position inden for et bestemt tidsrum med henblik på kontrol i henhold til denne inatsisartutlov eller regler udstedt i medfør heraf. Tid og sted skal så vidt muligt aftales med skibsføreren. | Modernisering af §’en. Fjernelse af stk. 2. |
| § 31. Et fartøj, der er udrustet til fiskeri, skal have redskaberne bortstuvet indenbords og bådene oppe på fartøjet på sædvanligt sted, når det befinder sig på et sted på Grønlands fiskeriterritorium, hvor det ikke har ret til at drive fiskeri. | **§ 60.** Et fartøj, der er udrustet til fiskeri, skal have redskaberne bortstuvet indenbords, når det befinder sig på et sted på Grønlands fiskeriterritorium, hvor det ikke har ret til at drive fiskeri. | Ingen substantielle ændringer. |
|  | **§ 61.** Kontrolmyndigheden kan, i det omfang det er nødvendigt for kontrollens udøvelse, meddele:  1) påbud og forbud om landingssteder,  2) påbud og forbud om landingstider,  3) påbud om kontrolmyndighedens tilstedeværelse ved landing og omladning, og  4) påbud om forud anmeldelse af vejning, samt at vejningen skal foretages ved akkrediteret vejer og måler. | Ny § som sikre kontrollen beføjelser til at udøve sin myndighed. Præcisering af beføjelser for at sikre overholdelsen af betingelserne for fiskeriet, blandt andet af hensyn til skærpede internationale krav, men derudover også mere klar hjemmel til de indgreb, som Kontrolmyndigheden kan foretage. Jo mere præcise hjemler, desto lettere for Kontrolmyndigheden at bruge beføjelserne og for aktørerne at vide hvad de må. Dette nødvendigt, da politiet ikke er kontrolmyndighed på hjemtagne områder. |
|  | **§ 62.** Fartøjsførere, virksomhedsindehavere og beskæftigede skal som led i kontrollen med overholdelse af denne inatsisartutlov, og regler udstedt i medfør heraf, efter anmodning fra kontrolmyndigheden give alle oplysninger, herunder om økonomiske og regnskabsmæssige forhold, som har betydning for kontrollens gennemførelse, samt vederlagsfrit yde kontrolmyndigheden fornøden bistand ved kontrol, prøveudtagning, kopiering og udlevering af skriftligt materiale og udskrift af elektroniske data.  *Stk. 2*. Som led i kontrollen med aktører, der omsætter fangst, kan kontrolmyndigheden udpege en statsautoriseret eller registreret revisor til gennemgang af det materiale, der kan undergives kontrol. Gennemgangen foretages for regning af den, der omsætter fangst. | Ny § som sikre kontrollen beføjelser til at udøve sin myndighed. Præcisering af beføjelser for at sikre overholdelsen af betingelserne for fiskeriet, blandt andet af hendyn til skærpede internationale krav, men derudover også mere klar hjemmel til de indgreb, som Kontrolmyndigheden kan foretage. Jo mere præcise hjemler, desto lettere for Kontrolmyndigheden at bruge beføjelserne og for aktørerne at vide hvad de må. Dette nødvendigt, da politiet ikke er kontrolmyndighed på hjemtagne områder. |
|  | **§ 63.** Kontrolmyndigheden har til enhver tid mod behørig legitimation og uden retskendelse adgang til virksomheder og fartøjer, såfremt det er nødvendigt for at kontrollere overholdelsen af denne inatsisartutlov eller regler udstedt i medfør af denne inatsisartutlov. | Ny § som sikre kontrollen beføjelser til at udøve sin myndighed. Præcisering af beføjelser for at sikre overholdelsen af betingelserne for fiskeriet, blandt andet af hendyn til skærpede internationale krav, men derudover også mere klar hjemmel til de indgreb, som Kontrolmyndigheden kan foretage. Jo mere præcise hjemler, desto lettere for Kontrolmyndigheden at bruge beføjelserne og for aktørerne at vide hvad de må. Dette nødvendigt, da politiet ikke er kontrolmyndighed på hjemtagne områder. |
|  | **§ 64.** Overdragelse af fisk er ikke tilladt, hvis:  1) der er fisket i strid med regler om fiskeriets udøvelse,  2) indholdet ikke er i overensstemmelse med regler om fangstens sammensætning, eller  3) indholdet ikke er registreret, logbogsført eller indberettet i overensstemmelse med inatsisartutloven eller regler fastsat i medfør af inatsisartutloven.  *Stk. 2*. Naalakkersuisut kan fastsætte regler om dokumentation for, at den, der overdrager fisk, opfylder betingelserne i stk. 1.  *Stk. 3*. Fisk, som er omfattet af stk. 1, skal straks efter fangsten genudsættes så vidt muligt i levende tilstand.  **§ 65.** Den, som omsætter fisk, som er omfattet af § 64, kan frigøre sig for ansvar efter § 68, ved straks i forbindelse med modtagelsen af fisken at foretage anmeldelse til kontrolmyndigheden med angivelse af partiets omtrentlige størrelse og sammensætning samt afsenderens navn og adresse.  *Stk. 2*. Fisk, der er anmeldt efter stk. 1, skal opbevares således, at kontrol hermed kan udøves, og må ikke omsættes m.v. uden samtykke fra kontrolmyndigheden.  *Stk. 3*. I et parti af fisk, hvor en del af indholdet er omfattet af § 64, er hele partiet ulovligt, medmindre frasortering af den ulovlige del finder sted under overværelse af kontrolmyndigheden eller prøveudtagning foretages for at fastslå den ulovlige dels omfang.    **§ 66.** Kontrolmyndigheden kan foranledige eller påbyde kassation af fangst, der er fisket i strid med regler om fiskeriets udøvelse, eller hvis indhold ikke er i overensstemmelse med regler om fangstens sammensætning.  **§ 67.** Ved overtrædelse af bestemmelser i inatsisartutloven eller regler udstedt i medfør af inatsisartutloven om anvendelse, udformning, placering, mærkning og afmærkning af fiskeredskaber og om maskestørrelse kan kontrolmyndigheden foretage det fornødne, herunder foranstalte fjernelse af redskaber og fastgørelses- og forankringsudstyr. | Ny § som sikre kontrollen beføjelser til at udøve sin myndighed. Præcisering af beføjelser for at sikre overholdelsen af betingelserne for fiskeriet, blandt andet af hendyn til skærpede internationale krav, men derudover også mere klar hjemmel til de indgreb, som Kontrolmyndigheden kan foretage. Jo mere præcise hjemler, desto lettere for Kontrolmyndigheden at bruge beføjelserne og for aktørerne at vide hvad de må. Dette nødvendigt, da politiet ikke er kontrolmyndighed på hjemtagne områder. |
| § 32. Naalakkersuisut nedsætter et Fiskeriråd bestående af fiskeriets interesseorganisationer.  *Stk. 2*. Naalakkersuisut udsteder regler om Fiskerirådets sammensætning og antal medlemmer.  *Stk. 3*. Naalakkersuisut hører Fiskerirådet i sager af generel karakter, der vedrører §§ 5, 7, 9, 10, 11, 13, 18, 20, 22 og 23.  *Stk. 4*. Naalakkersuisut kan foretage en skriftlig høring af samtlige medlemmer af Fiskerirådet i uopsættelige spørgsmål, som er omfattet af stk. 3. Skriftlig høring anvendes såfremt rådet er hindret i at tage stilling ved plenum | **§ 54**. Naalakkersuisut nedsætter Fiskerirådet, hvis opgave det er at afgive udtalelser til Naalakkersuisut.  *Stk. 2*. Naalakkersuisut anmoder Fiskerirådet om at afgive udtalelse om:  1) planlægning og udarbejdelse af regler om udøvelse og regulering af det erhvervsmæssige fiskeri;  2) fastsættelse af fangstkapacitet, kvoter, redskabsanvendelse, indsættelse af indhandlingsfartøjer samt omsætningen af fangst, og  3) initiativer til at fremme bæredygtig erhvervsmæssig udvikling af fiskeriet.  *Stk. 3*. I sager af uopsættelig karakter kan Naalakkersuisut foretage en skriftlig høring af samtlige medlemmer af Fiskerirådet.  *Stk. 4*. Som medlem kan optages relevante interesseorganisationer indenfor fiskeriet. Naalakkersuisut kan fastsætte nærmere kriterier for medlemskab og regler om rådets sammensætning.  *Stk. 5*. Fiskerirådet fastsætter forretningsorden for sit arbejde.  *Stk. 6*. Naalakkersuisut varetager sekretariatsfunktion og afholder udgifterne forbundet med Fiskerirådets møder. | Udvidet forklaring vedr. Fiskerirådets opgaver samt lovhjemmel for praksis i dag vedr. Sekretariats funktion og forretningsorden. Derudover en bemyndigelse til at Naalakkersuisut kan lave nærmere kriterier vedr. Medlemsskab og sammensætning af rådet via bekendtgørelse. |
| § 33. Bøde idømmes den, der  1) overtræder lovens § 6, stk. 1 og 2, § 7, § 8, § 9, stk. 2, § 10, § 12, § 13, § 15, stk. 2-5, § 21, § 24 eller § 31,  2) undlader at efterkomme påbud meddelt efter § 28, § 29, stk. 1, § 30 eller § 35, eller påbud eller forbud meddelt i henhold til regler udstedt efter loven;  3) tilsidesætter vilkår for en tilladelse, der er givet i henhold til loven eller regler udstedt efter loven og  4) afgiver urigtige eller vildledende oplysninger til offentlig myndig¬hed, eller undlader at afgive oplysninger, som er påbudt i loven eller i henhold til regler udstedt efter loven.  *Stk. 2*. I regler, der udstedes efter loven, kan det fastsættes, at over¬trædelse af be-stemmelserne i reglerne kan medføre bøde.  *Stk. 3*. Er overtrædelsen begået af et aktieselskab, anpartsselskab, an¬delsselskab eller lignende, kan der pålægges selskabet som sådant bødeansvar.  *Stk. 4*. For overtrædelser, der begås ved hjælp af et fartøj, kan der pålægges den, der ejer eller råder over fartøjet, bødeansvar, selvom over¬trædelsen ikke kan tilregnes den pågældende som forsætlig eller uagtsom. Kriminallovens regler om, at den dømte kan anbringes i anstalt, hvis bøden ikke kan inddrives, finder ikke anvendel-se.  *Stk. 5*. Bøder, der idømmes efter stk. 1-4, tilfalder Landskassen. | **§ 68.** Medmindre mere indgribende foranstaltninger er forskyldt efter anden lovgivning, idømmes bøde den, der:  1) overtræder inatsisartutlovens § 6, stk. 2, § 8, stk. 1, § 9, § 10, stk. 1-3, § 13, § 14, stk. 2, § 21, § 24, stk. 2, § 32, § 35, § 36, stk. 1 § 37, § 38 stk. 1, § 39, stk. 1 og stk. 5, § 40, stk. 1, § 41, stk. 1, § 44, stk. 1, § 45, § 47, stk. 1, § 48, stk. 1, § 50, stk. 1, § 58, stk. 3, § 60, § 64, stk. 1 og stk. 3 og § 65, stk. 2,  2) undlader at efterkomme påbud meddelt i medfør af § 56, stk. 2, § 57, § 58, stk. 1, § 59, § 61, § 62, stk. 1 og § 66,  3) tilsidesætter vilkår for en tilladelse eller licens, der er givet i henhold til denne inatsisartutlov eller regler udstedt i medfør heraf,  4) afgiver urigtige eller vildledende oplysninger til offentlig myndig­hed, eller undlader at afgive oplysninger, som er påbudt i inatsisartutloven eller i henhold til regler udstedt efter inatsisartutloven, eller  5) undlader at give kontrolmyndigheden adgang i medfør af § 56, § 58, stk. 4, § 61, nr. 3 og § 63.  *Stk. 2.* I regler, udstedt i medfør af denne inatsisartutlov, kan det fastsættes, at over­trædelse af bestemmelserne heri kan medføre foranstaltninger i form af bøde.  *Stk. 3.*  Hvor inatsisartutloven eller forskrifter udstedt i medfør af inatsisartutloven hjemler fastsættelse af bøde, kan bøden pålægges en juridisk person efter reglerne i kapitel 5 i Kriminallov for Grønland.  *Stk. 4.* For overtrædelser af denne inatsisartutlov eller regler udstedt i medfør heraf, der begås ved anvendelse af et fartøj, kan der pålægges den, der ejer eller råder over fartøjet, bødeansvar, selvom over­trædelsen ikke kan tilregnes den pågældende som forsætlig eller uagtsom. | Moderningsering af § og opdatering jf. Nye § i loven. |
| § 34. Stk. 3. I regler, der udstedes efter Kriminallovens regler om konfiskation anvendes tilsvarende. Ved ulovlig fiskeri fra et fartøj kan der dog ske konfiskation af de anvendte fiskeredskaber, af hele fartøjets fangst eller værdien heraf, med undtagelse af fangst, der godtgøres at hidrøre fra lovlig virksomhed.  *Stk. 2*. Desuden kan der ske konfiskation af et fartøj eller værdien heraf i grovere eller gentagne tilfælde af manglende eller mangelfuld afgivelse af oplysninger om fangsten.  loven, kan det fastsættes, at overtrædelse af bestemmelserne i reglerne kan medføre konfiskation. | **§ 69**. Skønnes en overtrædelse ikke at ville medføre højere sanktion end bøde, kan Naalakkersuisut meddele, at sagen kan afgøres uden retslig forfølgning, såfremt den pågældende erklærer sig skyldig i overtrædelsen og erklærer sig villig til inden en nærmere angiven frist, der efter begæring kan forlænges at betale en i meddelelsen angivet bøde. På samme måde kan krav om konfiskation, herunder værdikonfiskation, vedtages uden retlig forfølgning.  **§ 70.** I sager, der behandles administrativt, jf. § 69, finder § 347, stk. 1, og § 437, stk. 2, nr. 2-3, og stk. 3, i retsplejelov for Grønland tilsvarende anvendelse.  *Stk. 2*. Betales bøden i rette tid, eller bliver den efter stedfunden vedtagelse inddrevet eller afsonet, bortfalder den videre forfølgning.  **§ 71.** Reglerne i Kriminallov for Grønland om konfiskation anvendes tilsvarende i denne inatsisartutlov.  *Stk. 2*. Ved ulovligt fiskeri fra et fartøj kan der dog ske konfiskation af de anvendte fiskeredskaber, af hele fartøjets fangst eller værdien heraf, med undtagelse af fangst, der godtgøres at hidrøre fra lovlig virksom­hed.  *Stk. 3*. Der kan ligeledes ske konfiskation af et fartøj eller værdien heraf i grovere eller gentagne tilfælde af manglende eller mangelfuld afgivelse af oplysninger om fangsten.  *Stk. 4*. I regler udstedt i medfør af denne inatsisartutlov, kan det fastsættes, at over­trædelse af be­stemmelserne heri kan medføre konfiskation, jf. stk. 1-3.  *Stk. 5*. Naalakkersuisut kan træffe afgørelse om anvendelse af fangsten, herunder om at fangsten indhandles til videre forarbejdning på landanlæg.  **§ 72.** Såfremt fangsten eller værdien af fangsten eller en del af denne konfiskeres, kan det i forbindelse med konfiskationen pålægges fartøjet at separere den hertil svarende fangst fra anden fangst og tåle, at den afmærkes af kontrolmyndigheden. Kan man ikke på denne måde forhindre sammenblanding af den fangst, hvis værdi er konfiskeret, og anden fangst, kan det pålægges fartøjet at lande den fangst, hvis værdi er kon­fiskeret.  *Stk. 2*. Separering og afmærkning af fangsten skal være opretholdt, når fartøjet befinder sig på Grønlands fiskeriterritorium.  **§ 73.** Er der grund til at antage, at fartøjet er benyttet ved en over­trædelse af denne inatsisartutlov eller forskrifter udstedt i medfør heraf, der kan medføre bøde eller konfiskation, kan det tilbageholdes af kontrolmyndigheden. I sager hvor fartøjet tilbageholdes finder kapitel 37 i Retsplejelov for Grønland tilsvarende anvendelse.  *Stk. 2*. Uden for Grønlands fiskeriterritorium kan en udenlandsk aktør dog kun stoppes, visiteres og tilbageholdes, såfremt der er grund til at antage, at en over­trædelse er begået inden for Grønlands fisketerritorium, og såfremt forfølgelse er optaget, mens fartøjet endnu befandt sig inden for fiskeriterritoriet, og derefter er fortsat uden afbrydelse.  *Stk. 3.* Anmoder den, som indgrebet retter sig mod, om det, skal politiet snarest muligt og senest inden 3 gange 24 timer forelægge sagen for retten, der afgør, om indgrebet kan godkendes.  **§ 74.** Et fartøj, der er tilbageholdt efter § 73, kan efter dom eller bødevedta­gelse tilba­geholdes med samtlige redskaber, indtil de forskyldte bøde‑ og konfiskationsbeløb og sagsomkostninger er betalt, eller der er stillet sikkerhed for betalingen, og indtil foranstaltninger efter § 68 er gennemført. Sker dette ikke inden 2 måneder efter sagens endelige afgørelse, kan der søges fyldest­gørelse i fartøj og redskaber.  *Stk. 2*. Reglerne i stk. 1 anvendes ikke, hvis den, der havde rådighed over fartøjet, uberettiget var i besiddelse af det.    **§ 75.** Anlæggelse af retssag vedrørende overtrædelse af bestemmelserne i denne inatsisartutlov sker ved Retten i Grønland som første instans.  *Stk. 2*. Bøder, der fastsættes i medfør af denne inatsisartutlov eller i regler udstedt i medfør heraf, tilfalder Landskassen. | Ny § som sikre kontrollen beføjelser til at udøve sin myndighed. Præcisering af beføjelser for at sikre overholdelsen af betingelserne for fiskeriet, blandt andet af hendyn til skærpede internationale krav, men derudover også mere klar hjemmel til de indgreb, som Kontrolmyndigheden kan foretage. Jo mere præcise hjemler, desto lettere for Kontrolmyndigheden at bruge beføjelserne og for aktørerne at vide hvad de må. Dette nødvendigt, da politiet ikke er kontrolmyndighed på hjemtagne områder. |
|  | **§ 76.** Inatsisartutloven træder i kraft den 1. januar 2025.  *Stk. 2.*  Samtidig ophæves landstingslov nr. 18 af 31. oktober 1996 om fiskeri med senere ændringer.  *Stk. 3.* Regler udstedt eller opretholdt i medfør af landstingslov nr. 18 af 31. oktober 1996 med senere ændringer forbliver i kraft, indtil de ophæves eller erstattes af nye regler.  **§ 77.** Det i § 9, stk. 3, nr. 2, anførte krav om ejerskab skal være opfyldt senest 10 år efter inatsisartutlovens ikrafttræden.  *Stk. 2*. Et selskab, en virksomhed eller en enkeltperson, som ved inatsisartutlovens ikrafttræden besidder en kvoteandel, som overstiger den maksimale andel, jf. § 32, stk. 1, 2 og 3, skal ved overdragelse af kvoteandele indenfor en periode, som for den relevante bestand ikke overstiger kvoteandelsperioden, angivet i § 33, sikre, at reglerne om maksimal besiddelse af kvoteandel overholdes indenfor en periode, svarende til kvoteandelsperioden fra inatsisartutlovens ikrafttræden.  *Stk. 3*. Den i § 10 anførte registrering af fartøjer på 6 meter eller derunder længde over alt (l.o.a.), der anvendes til erhvervsmæssigt fiskeri, skal være gennemført senest 1 år efter inatsisartutlovens ikrafttræden. | § vedr. Ikrafttræden af loven og ophævelse af tidligere lov.  Ny § ift. Overgangsordninger. |